open-index/open-wikipedia-markdown huggingface dataset:
কলেষ্টেৰল

**কলেষ্টেৰল** বা **Cholesterol** (প্ৰাচীন গ্ৰীকৰ *chole-* (পিত্ত) আৰু *ষ্টেৰচ* (কঠিন), লগত এলক'হলৰ বাবে *-ol* ৰাসায়নিক অনুসৰ্গ) এক জৈৱ অণু। ই ষ্টেৰল (বা পৰিৱৰ্তিত ষ্টেৰইড) নামৰ একপ্ৰকাৰৰ চৰ্বি। সকলো প্ৰাণী কোষে কলেষ্টেৰল উৎপন্ন কৰে আৰু ই প্ৰাণীৰ কোষ আৱৰণীৰ এক অত্যাৱশ্যকীয় উপাদান। 

কলেষ্টেৰলে ষ্টেৰইড হৰম'ন, পিত্তৰস আৰু ভিটামিন ডিৰ জৈৱীয় উৎপাদনত পূৰ্বৰূপ হিচাপে ভাগ লয়। কলেষ্টেৰল সকলো প্ৰাণীয়ে উৎপন্ন কৰা মুখ্য ষ্টেৰল। মেৰুদণ্ডী প্ৰাণীৰ দেহত যকৃতৰ কোষে আটাইতকৈ বেছি কলেষ্টেৰল উৎপন্ন কৰে। প্ৰকোষকেন্দ্ৰীয় (বেক্টেৰিয়া আৰু আৰ্কিয়া) জীৱত ই অনুপস্থিত। *মাইক'প্লাজমা* বেক্টেৰিয়াই বৃদ্ধিৰ বাবে কলেষ্টেৰল ব্যৱহাৰ কৰাৰ দৰে দুই-এটা ব্যতিক্ৰমো দেখা যায়।

François Poulletier de la Salle নামৰ বিজ্ঞানীজনে ১৭৬৯ চনত প্ৰথমবাৰ পিত্ত পাথৰত কঠিন ৰূপৰ কলেষ্টেৰল আৱিষ্কাৰ কৰে। ইয়াৰ পাছত ১৮১৫ চনত Michel Eugène Chevreul নামৰ ৰসায়নবিদজনে যৌগবিধৰ নাম "cholesterine" ৰাখে।

## শৰীৰতত্ব
সকলো প্ৰাণীৰ বাবে কলেষ্টেৰল অত্যাৱশ্যকীয়। সকলো প্ৰানী কোষে এক জটিল ৩৭টা ধাপৰ প্ৰক্ৰিয়াৰে কলেষ্টেৰল প্ৰস্তুত কৰিব পাৰে। প্ৰথম ১৮টা ধাপ ষ্টেটিন নামৰ ঔষধে বাধা দিয়া mevalonate বা HMG-CoA reductase pathway। ইয়াৰ পাছত উৎপন্ন হোৱা -ক কলেষ্টেৰললৈ পৰিৱৰ্তন কৰিবলৈ ১৯তা ধাপ লাগে। 

৬৮ কিলোগ্ৰাম ওজনৰ এজন পুৰুষে সাধৰাণতে দিনে প্ৰায় ১ গ্ৰাম (১০০০ মি:গ্ৰা:) কলেষ্টেৰল উৎপন্ন কৰে। তেওঁৰ দেহত প্ৰায় ৩৫ গ্ৰাম কলেষ্টেৰল থাকে; ইয়াৰে বেছিভাগ কোষ আৱৰণত থাকে।

## তথ্য সংগ্ৰহ

শ্ৰেণী:ৰাসায়নিক যৌগ
হৃদয় কঁপোৱা গান

**হৃদয় কঁপোৱা গান** (ইংৰাজী:Hriday Kapowa Gaan) ২০০৪ চনত মুক্তি লাভ কৰা এখন অসমীয়া চলচ্চিত্ৰ। চলচ্চিত্ৰখনৰ পৰিচালনা আৰু সংগীত পৰিচালনা জয়ন্ত নাথৰ। মুখ্য চৰিত্ৰত অভিনয় কৰে যতীন বৰা, প্ৰস্তুতি পৰাশৰ, নিপন গোস্বামী ইত্যাদি। 

## অভিনয়ত

* যতীন বৰা
* প্ৰস্তুতি পৰাশৰ
* নিপন গোস্বামী 
* ৰীনা বৰা
* দেৱজিত মজুমদাৰ
* পুৰৱী শৰ্মা

## সংগীত

চলচ্চিত্ৰখনৰ সংগীত পৰিচালনা জয়ন্ত নাথৰ। গীতসমূহত কণ্ঠ নিগৰাইছিল জুবিন গাৰ্গ, কুমাৰ চানু, বিনোদ ৰাথোৰ, মহালক্ষ্মী আয়াৰ, কল্পনা পাটোৱাৰী, শান্তা উজীৰ, শাশ্বতী ফুকন, পবিত্ৰ মাৰ্ঘেৰিটা, মিন্তুমণি শইকীয়া, জয়া ইৰাণী, মহেন্দ্ৰ হাজৰিকা আৰু জয়ন্ত নাথে। এলবামটিত মুঠ ৮টি গীত সন্নিবিষ্ট আছে।

## তথ্যসূত্ৰ


## বাহ্যিক সংযোগ
হৃদয় কঁপোৱা গান - IMDb

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
প্ৰকাশ (আলোচনী)

**প্ৰকাশ** হৈছে অসমীয়া ভাষাত প্ৰকাশিত হোৱা এখন মাহেকীয়া সাহিত্য আলোচনী। অসম প্ৰকাশন পৰিষদৰ দ্বাৰা প্ৰকাশিত এই আলোচনীখন গুৱাহাটীৰ পৰা প্ৰকাশিত হৈ আহিছে। প্ৰকাশৰ প্ৰচ্ছদ আঁকিছিল অসমৰ প্ৰসিদ্ধ চিত্ৰশিল্পী বেণু মিশ্ৰই।  আলোচনীখনৰ বৰ্তমান মূল্য ত্ৰিশ টকা। 

১৯৭৫ চনত প্ৰথম প্ৰকাশ হোৱা এই আলোচনীখন আৰ্থিক সমস্যাৰ বাবে প্ৰায় বহুবছৰ অপ্ৰকাশিত হৈ আছিল। ২০১২ চনৰ ৭ মেত গুৱাহাটীস্থিত অসম ৰাজ্যিক যাদুঘৰৰ কনকলাল বৰুৱা প্ৰেক্ষাগৃহত তেতিয়াৰ অসমৰ শিক্ষামন্ত্ৰী ড° হিমন্ত বিশ্ব শৰ্মাই পুনৰ প্ৰকাশিত সংখ্যাটো উদ্বোধন কৰে। প্ৰকাশৰ সেই সংখ্যাটোৰ সম্পাদক আছিল অসম সাহিত্য সভাৰ তেতিয়াৰ সভাপতি ৰংবং তেৰাং।

## আলোচনীৰ কৰ্মকৰ্তাসকল

বৰ্তমান আলোচনীখনৰ মুখ্য সম্পাদক হৈছে মিহিৰ দেউৰী।  সহযোগী সম্পাদক হৈছে গীতালি বৰা। সহকাৰী সম্পাদক হৈছে অৰ্চনা শইকীয়া। আলোচনীখনৰ প্ৰকাশ কৰোঁতা হৈছে অসম প্ৰকাশন পৰিষদৰ সচিব প্ৰমোদ কলিতা। 

## মুখ্য শিতানসমূহ

আলোচনীখনত কেইবাটাও শিতান আছে। তাৰে কেইটামান শিতান স্থায়ী। 
 
#প্ৰবন্ধ শিতানঃ এই শিতানত সাহিত্য-কলা বিষয়ক ভিন্ন ৰচনা প্ৰকাশিত হয়। 

#গল্প শিতানঃ ন-পুৰণি গল্পকাৰৰ গল্প প্ৰকাশিত হয়। 

#অনুবাদ উপন্যাসঃ হিন্দী,ইংৰাজী আদি ভাষাৰ পৰা অসমীয়ালৈ অনুবাদ কৰা ভিন্নধৰ্মী উপন্যাস এই শিতানত প্ৰকাশ কৰা হয়। 

#অনুবাদ গল্পঃ হিন্দী, ইংৰাজী আদি ভাষাৰ পৰা অসমীয়ালৈ অনুবাদ কৰা ভিন্নধৰ্মৰ গল্প এই শিতানত প্ৰকাশ কৰা হয়। 

#অনুবাদ কবিতাঃ বিভিন্ন ভাষাৰ পৰা অসমীয়ালৈ অনুবাদ কৰা কবিতা এই শিতানত প্ৰকাশ কৰা হয়।

## তথ্য-সূত্ৰ

শ্ৰেণী:অসমীয়া আলোচনী
লতা কৰৱী

**লতা কৰৱী** ক, ইংৰাজীত সাধাৰণতে **গল্ডেন ট্ৰাম্পেট (golden trumpet)** **কমন ট্ৰামপেটভাইন (common trumpetvine)**, আৰু **য়েল্লৌ আলামান্দা (yellow allamanda)** বুলি কোৱা হয়। ই হৈছে এপচাইনেছিয়া পৰিয়ালৰ অন্তৰ্গত *[[আলামান্দা]]* গণৰ এবিধ সপুষ্পক উদ্ভিদ। ই ব্ৰাজিলৰ থলুৱা প্ৰজাতি। ই ২০ ফুট পৰ্যন্ত হব পাৰে। ই কেনভানাছ, পোৱেৰ্ট ৰিকৰ চৰকাৰী ফুল। বাংলা ভাষাত ইয়াক *অলকানন্দা* বুলি কোৱা হয়।

## তথ্য সংগ্ৰহ

## বাহ্যিক সংযোগ
* Flora Brasiliensis: ''Allamanda cathartica''

শ্ৰেণী:ফুল
শ্ৰেণী:অসমৰ উদ্ভিদ
জয়ন্ত নাথ

**জয়ন্ত নাথ** (ইংৰাজী: Jayanta Nath) অসমৰ এগৰাকী কণ্ঠশিল্পী। ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ পৰিচালক। বহুতো জনপ্ৰিয় গীতৰ উপৰিও হৃদয় কঁপোৱা গান আৰু কৰমা কে ৰাতি নামৰ দুখন বোলছবিও পৰিচালনা কৰে।

## জন্ম আৰু বংশ পৰিচয়
১৯৬৪ চনৰ ২০ মে' তাৰিখে অসমৰ গোঁসাইগাঁৱত জয়ন্ত নাথৰ জন্ম হয়। জয়ন্ত নাথৰ পিতৃৰ নাম আছিল হেমকান্ত নাথ আৰু মাতৃৰ নাম আছিল হেমপ্ৰভা নাথ। দেউতাকৰ চাকৰিসূত্ৰে সঘনাই অসমৰ বিভিন্ন ঠাইত তেওঁলোক থাকিবলগীয়া হৈছিল। শেষত অসমৰ যোৰহাটত তেওঁলোক নিগাজীকৈ থাকিবলৈ লয় আৰু তাৰ পৰাই শিক্ষাজীৱন আৰম্ভ কৰে।

## শিক্ষা
যোৰহাট চৰকাৰী বহুমুখী বালক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ জয়ন্ত নাথে যোৰহাটৰ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিকত উত্তীৰ্ণ হয়। পিছলৈ কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা গণসংযোগ বিষয়ত স্নাতক আৰু স্নাতকোত্তৰ ডিগ্ৰী লাভ কৰে।

## ব্যক্তিগত জীৱন
১৯৯৮ চনৰ ১৮ জুন তাৰিখে শিৱসাগৰৰ জুৰি ৰাণী নাথৰ লগত জয়ন্ত নাথ বিবাহপাশত আৱদ্ধ হয়। তেওঁৰ দুই পুত্ৰৰ নাম হ'ল ক্ৰমে আকাশজ্যোতি নাথ আৰু অয়নজ্যোতি নাথ। ২০০৪ চনত তেওঁৰ দুয়োটা বৃক্ক বিকল হৈ পৰে আৰু ২০০৪ চনৰে ২৪ নৱেম্বৰত বৃক্ক সংৰোপণৰ জৰিয়তে তেওঁ আৰোগ্য হয়।

## সংগীত
জয়ন্ত নাথে শৈশৱৰে পৰাই সংগীত প্ৰতিভাৰ পৰিচয় দিছিল। ১৯৭৩ চনত অবিভক্ত শিৱসাগৰ জিলা ভিত্তিত যোৰহাটৰ বাহনাত অনুষ্ঠিত মইনা পাৰিজাতত শ্ৰেষ্ঠ কণ্ঠশিল্পীৰ স্বীকৃতি লাভ কৰে। "আকৌ যদি যাব লাগে শৰাইঘাটলৈ" নগেন বৰা ৰচিত, মৃদুল ভূঞাৰ সুৰাৰোপিত তথা সুধাকণ্ঠ ড॰ ভূপেন হাজৰিকাই কণ্ঠদান কৰা ১৯৮৫ চনৰ সেই যাউতিযুগীয়া গীতটো জয়ন্ত নাথৰ পৰিচালিত শ্ৰব্য কেছেট ‘শৰাইঘাটৰে। তদুপৰি "বুকু ভৰি", ‘আই মোৰ অসমী", "শিল্পী তুমি", "হাঁহিৰে চকুলো ঢাকি" ইত্যাদি তেওঁৰ জনপ্ৰিয় গীত। ভূপেন হাজৰিকা, আশা ভোশলে, কুমাৰ চানু, চনু নিগম, বিনোদ ৰাথোড়, অভিজিত, মহালক্ষ্মী আয়াৰ, জুবিন গাৰ্গ, পুলক বেনাৰ্জী, ৰিদীপ দত্ত, শান্তা উজীৰ আদিৰ দৰে জনপ্ৰিয় গায়কৰ লগতো তেওঁ বিভিন্ন কেচেটত সংগীত পৰিচালনা কৰিছে। বিভিন্ন বোলছবিত সংগীত পৰিচালনা কৰাৰ উপৰিও বহুতো ভি চি ডি ছবিতো তেওঁ সংগীত পৰিচালনা কৰে। ড॰ ভূপেন হাজৰিকাৰ প্ৰথম গীত "কুসুম্বৰ পুত্ৰ"ৰ বাণীবন্ধনো তেওঁ সম্পন্ন কৰে। ২০১৮ চনত টেলিস্ক'প ৰেকৰ্ডছে জয়ন্ত নাথৰ গীতসমূহ ডিজিটেল মাধ্যমত প্ৰকাশৰ দায়িত্ব লয় আৰু এলবাম আকাৰে প্ৰকাশ কৰে।

## বোলছবি
প্ৰখ্য়াত চলচ্চিত্ৰ নিৰ্মাতা দাৰা আহমেদৰ তত্ত্বাৱধানত তেওঁ বোলছবিত কাম কৰিবলৈ অৰম্ভ কৰে। সহ-পৰিচালক হিচাপে ১২খন আৰু সংগীত পৰিচালক হিচাপে ৩খন অসমীয়া বোলছবিত তেওঁ কাম কৰে।

## বঁটা
* সুধাকণ্ঠ ড॰ ভূপেন হাজৰিকা সোঁৱৰণী সমন্বয় বঁটা

## তথ্য সংগ্ৰহ


## বাহ্যিক সংযোগ
* জয়ন্ত নাথৰ ফেচবুক পৃষ্ঠা
* জয়ন্ত নাথৰ টুইটাৰ একাউণ্ট
* জয়ন্ত নাথৰ ইনষ্টাগ্ৰাম একাউণ্ট
* জয়ন্ত নাথৰ ইউটিউব

শ্ৰেণী:অসমৰ সঙ্গীত পৰিচালক
শ্ৰেণী:অসমৰ কণ্ঠশিল্পী
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শামুক

**শামুক** হৈছে মোলাস্কা (mollusca) প্ৰজাতিৰ এবিধ কোমল দেহী প্ৰাণী। এই প্ৰাণী বিধ গ্যাষ্ট্ৰোপোডা (Gastropoda) শ্ৰেণীৰ অন্তৰ্ভুক্ত। শামুকবোৰ সাধাৰণতে এটা কঠিন খোলাৰ মাজত সোমাই থাকে। সাধাণতে শামুক বুলিলে স্থলচৰ, সামুদ্ৰিক আৰু মিঠাপানীৰ শামুককে বুজায়।

মৰুভূমি, নদ-নদী, বদ্ধজলাশয়, জলাশয়, নলা, খাল, বিল, সমুদ্ৰ উপকূলসহ অনেক স্থানত শামুক দেখা যায়। স্থলচৰ শামুকৰ বেছি ভাগেই মানুহৰ দ্বাৰা পৰিচিত। এই সমূহ শামুক, শামুক জগত খনৰ ভিতৰতে সংখ্যা লঘু। আনহাতে সংখ্যা আৰু বৈচিত্ৰ্যৰ দিশৰ পৰা চাবলৈ গ'লে সামুদ্ৰিক শামুক প্ৰচুৰ পৰিমাণে উপলবদ্ধ। বেছিভাগ শামুকেই তৃণভোজী; অৱশ্যে কিছু সামুদ্ৰিক শামুকৰ প্ৰজাতি সৰ্বভক্ষী অথবা মাংসভোজী।

শামুকৰ বহুতো মানৱীয় প্ৰাসংগিকতা আছে। প্ৰধানতঃ খাদ্য আৰু ৰোগ প্ৰসমনৰ কাৰণে, খেতিয়কে কীট-পতঙ্গ ভক্ষণৰ বাবে শামুক ব্যৱহাৰ কৰাৰ উপৰিও, সমুদ্ৰিক শামুকৰ খোলাৰে বিভিন্ন সৌন্দৰ্য্য বৰ্ধক সামগ্ৰী তৈয়াৰ কৰা হয়, গহনা আদি প্ৰস্তুত কৰা হয়।

কিছুমান শামুকে হাওঁফাওঁৰ সহায়ত উশাহ-নিশাহ লয়। এইবোৰক পালমোনাটা বুলি কোৱা হয়। অন্য কিছুমান প্ৰজাতিৰ শামুকে দেহত থকা ফুলৰ সহায়ত শ্বাস-প্ৰশ্বাস লয়, আৰু এইবোৰ প্যাৰাফিলেটিক দলৰ অন্তৰ্ভুক্ত। স্থলচৰ শামুকৰ মূৰত দুযোৰ কৰ্ষিকা থাকে। প্ৰয়োজনত শামুকে এই কৰ্ষিকা যোৰৰে শুঙিব পাৰে বহু সময়ত শামুকে এই কৰ্ষিকাযোৰ সংকুচিত কৰি ৰাখে। কৰ্ষিকাত এযোৰ চকু থাকে। জলজ শামুকৰ এযোৰ অনুপযোগী কৰ্ষিকা থাকে যাৰ ভিতৰ ফালে চকু থাকে। শামুকৰ খোলাটো স্পাইৰেল আকাৰৰ।
## খাদ্য
শামুকে সাধাৰণতে ৰাতি খাদ্য গ্ৰহণ কৰে। ইহঁতে মূলত গেলা-পঁচা জৈৱিক আহাৰ গ্ৰহণ কৰা দেখা যায়। খাদ্যৰ তালিকাত ভেঁকুৰ, লাইকেন, মচ্, পোক-পতংগ, জন্তুৰ মঙহ আদি প্ৰধান। কিছুমান শামুকে আনকি অন্য  শামুকো খাদ্য হিচাপে গ্ৰহণ কৰে।

## জৈৱ বৈচিত্ৰ অনুসৰি প্ৰকাৰ
* স্থলচৰ শামুক
* পানী শামুক

## তথ্য সংগ্ৰহ

শ্ৰেণী:অমেৰুদণ্ডী প্ৰাণী
যোগাত্মক বিপৰীত সংখ্যা

**যোগাত্মক বিপৰীত সংখ্যা**(Additive Inverse) যদি যিকোনো দুটা সংখ্যাৰ যোগফল **০**(শূন্য) হয়, তেন্তে এটাক আনটো সংখ্যাৰ যোগাত্মক বিপৰীত সংখ্যা বুলি কোৱা হয়। এই সংখ্যা বোৰক বিপৰীত সংখ্যা, বিপৰীত চিহ্ন যুক্ত সংখ্যা বুলিও কোৱা হয়। ইয়াৰ পৰাই ঋণাত্মক সংখ্যাৰ ধাৰণাটোৰ উদ্ভৱ হয়। উদাহৰণ স্বৰূপে  যিকোনো এটা সংখ্যা যেনে **৪**ৰ যোগাত্মক বিপৰীত সংখ্যাটো হ'ব **(-৪)** আৰু **(-৪)**ৰ যোগাত্মক বিপৰীত হ'ব **৪,** য'ত- 

**৪+(-৪)=০**,বা **(-৫)+৫=০** একেদৰে, ৰ যোগাত্মক বিপৰীত হৈছে  যিটো  ৰূপত প্ৰকাশ কৰিব পাৰি। ৰ যোগাত্মক বিপৰীত হৈছে , কাৰণ .

প্ৰতিটো ধনাত্মক সংখ্যাৰ যোগাত্মক বিপৰীত হ'ব সংখ্যাটোৰ ঋণাত্মক মান। আনহাতে প্ৰতিটো ঋণাত্মক সংখ্যাৰ যোগাত্মক বিপৰীত হ'ল সংখ্যাটোৰ ধনাত্মক মান। **০**(শূন্য) নিজেই নিজৰ যোগাত্মক বিপৰীত। 

## সাধাৰণ উদাহৰণ
right|thumb|300x300px|বাস্তৱ সংখ্যাৰ ভেন আঙুঠি
কোনো এটা সংখ্যাৰ ক্ষেত্ৰত (বিভিন্ন সংখ্যাৰ ভেন আঙুঠি) সংখ্যাটোক -১ৰে পূৰণ কৰি ইয়াৰ যোগাত্মক বিপৰীত সংখ্যাটো পাব পাৰি। যেনে:   এই সংখ্যাৰ ভেন আঙুঠিৰ ভিতৰত থাকিব অখণ্ড সংখ্যা, পৰিমেয় সংখ্যা, বাস্তৱ সংখ্যা, আৰু জটিল সংখ্যা বোৰ।

### বিয়োগৰে সম্পৰ্ক
যোগাত্মক বিপৰীত বিয়োগৰ সৈতে ওচৰ সম্পৰ্কীয়। যিটোক বিপৰীতৰে যোগ হৈ থকা বুলি দেখুৱাব পাৰি:
:.
আকৌ যোগাত্মক বিপৰীতক শূণ্যৰ পৰা বিয়োগ কৰি পোৱা বিয়োগফল বুলিও ক'ব পাৰি:
:

### অন্যান্য বৈশিষ্ট্য
অন্যান্য বৈশিষ্ট্যত তলৰ বীজগণিতীয় ধৰ্ম সমূহ উল্লেখ কৰা হয়:
* , যিটো অনুৰূপ বিপৰীত
* 
* 
* 
* 
* 
*:উল্লেখনীয় ভাৱে, 

## তথ্যউৎস

শ্ৰেণী:সংখ্যা
পানিকা ফুল

**পানিকা ফুল**  মেক্সিকো, গোৱাটিমালা আৰু হুন্দুৰাছৰ থলুৱা চিৰসেউজীয়া সৰু গুল্মজাতীয় উদ্ভিদ।

## বিৱৰণ
ইয়াৰ ইংৰাজী নাম হৈছে 'ফল্ছ হিথাৰ', 'হাৱায়ান হিথাৰ', 'মেক্সিকান হিথাৰ' আৰু 'এল্ফিন হাৰ্ব'। ই প্ৰায়  ওখ আৰু  বিস্তৃত হয়। ইয়াৰ ফুলৰ বৰণ বেঙুনীয়া, লিভেন্দাৰ বা বগা হয়।

পানিকা ফুলৰ লেটিল নামৰ *হিছ'পিফলিয়া (hyssopifolia)* (অন্য উদ্ভিদকো এই নাম দিয়া হৈছে, যেনে *Bassia hyssopifolia*) শব্দৰ অৰ্থ হৈছে "হিছপ’ৰ পাত সদৃশ-পাতযুক্ত।" 

হাৱাইত প্ৰাকৃতিকভাবে গজা এই উদ্ভিদক তাত অপতৃণ হিচাপে গণ্য কৰা হয়।

## বাসস্থান
ই সমুদ্ৰপৃষ্ঠৰ পৰা ৫০০ৰ পৰা ২,২৪০ মিটাৰ উচ্চতাত উষ্ণ, অৰ্ধ-উষ্ণ আৰু নাতিশীতোষ্ণ জলবায়ুত পোৱা যায়। ফলৰ বাগিচা আৰু বাগিচাত গজা এবিধ আলংকাৰিক উদ্ভিদ, ই নৈৰ পাৰত গজে, গ্ৰীষ্মমণ্ডলীয় পৰ্ণপাতী আৰু উপ-পৰ্ণপাতী অৰণ্যৰ বিঘ্নিত গছ-গছনিৰ সৈতে জড়িত, লগতে পাহাৰীয়া মেছ’ফিলিক অৰণ্যৰ সৈতেও জড়িত। 

এই প্ৰজাতিটো হাৱাইত প্ৰাকৃতিককৃত, আৰু তাত গুৰুতৰ অপতৃণ হিচাপে গণ্য কৰা হয়।

## খেতি
খেতিৰ ক্ষেত্ৰত, এই প্ৰজাতিটোৱে ভাল পানি-নিকাশ ব্যৱস্থা থকা, ৰ'দ পোৱা বা আংশিকভাৱে ছাঁ থকা পৰিৱেশত বিভিন্ন ধৰণৰ মাটিত খাপ খায়। ইয়াক USDA হাৰ্ডিনেছ জ'ন ৮বি-১১ ত বাহিৰত খেতি কৰিব পৰা যায়, কিন্তু ই বৰফীয়া ঠাণ্ডা সহ্য কৰিব নোৱাৰে। ঠাণ্ডা অঞ্চলত ইয়াক বাৰ্ষিক উদ্ভিদ হিচাপে খেতি কৰা হয়। ইয়াক কাটিং, স্তৰীকৰণ (layering) বা বিভাজনৰ জৰিয়তে প্ৰসাৰিত কৰিব পাৰি। এই উদ্ভিদে সহজে বীজ বিয়পায়, আৰু ওলোৱা নতুন চাৰাবোৰ সহজে স্থানান্তৰ কৰিব পাৰি।

এই উদ্ভিদটোৱে ৰয়েল হৰ্টিকালচাৰেল ছ'চাইটিৰ এৱাৰ্ড অৱ গাৰ্ডেন মেৰিট লাভ কৰিছে, যিটো ২০২০ চনত নিশ্চিত কৰা হৈছিল।

## তথ্য সংগ্ৰহ

## বাহ্যিক সংযোগ

*Data Sheet Resource: ''পানিকা ফুল''

শ্ৰেণী:ফুল
শ্ৰেণী:অসমৰ উদ্ভিদ
উৎপাদক

**উৎপাদক** বুলিলে তলৰ প্ৰবন্ধসমূহ বুজাব পাৰে:

* উৎপাদক (গণিত), যিকোনো সংখ্যাৰ উপাদান
* উৎপাদক (জীৱবিদ্যা), খাদ্যৰ বাবে আনৰ ওপৰত নিৰ্ভৰশীল নহৈ নিজৰ খাদ্য নিজে প্ৰস্তুত কৰিব পৰা জীৱ (উদ্ভিদ)
* উৎপাদক (অৰ্থনীতি), যিকোনো সামগ্ৰী উৎপাদন কৰোঁতা
অপৰিমেয় সংখ্যা

[thumb|240x240px|The mathematical constant [Pi| is an irrational number that is much represented in popular culture.]]
[right|thumb|240x240px|The number [Square root of 2| is irrational.]]
**অপৰিমেয় সংখ্যা** (*Irrational Number*): গণিতত অপৰিমেয় সংখ্যা বোৰ বাস্তৱ সংখ্যা। যিবোৰ সংখ্যাক কোনো অখণ্ড সংখ্যা **p** আৰু **q**-ৰ বাবেই **p/q** আকাৰত প্ৰকাশ কৰিব নোৱাৰি,তেনে সংখ্যাক অপৰিমেয় সংখ্যা বোলে। অৰ্থাৎ অপৰিমেয় সংখ্যাক ভগ্নাংশৰ ৰূপত প্ৰকাশ কৰিব পৰা নাযায়। কিন্তু এই সমূহক দশমিক সংখ্যাত প্ৰকাশ কৰিব পাৰি। যেনেঃ **√২, π** ইত্যাদি। ইয়াত **√২=﻿১.৪১৪২১৩৫৬...** আকৌ **π=৩.১৪১৫৯২৬...**

শ্ৰেণী:সংখ্যা
অনুপাত

[thumb|The ratio of width to height of [standard-definition television]]
**অনুপাত**(*Ratio*), গণিতত অনুপাত হৈছে দুটা সংখ্যাৰ মাজৰ এক সম্পৰ্ক। এই সম্পৰ্ক অনুসৰি প্ৰথমটো সংখ্যাৰ বিপৰীতে কিমান বাৰ দ্বিতীয় সংখ্যাটো আছে তাক বুজা যায়। উদাহৰণ স্বৰূপে যদি এটা ফলৰ খৰাহিত ৯টা কমলা আৰু ৩টা কল আছে, তেন্তে কলৰ বাবে কমলাৰ অনুপাত হ'ব ৯:৩ আৰু এই অনুপাতটো ৩:১ৰ সমমান। একেদৰে কমলাৰ বাবে কলৰ অনুপাত হ'ব ৩:৯ বা ১:৩ । যি কোনো এককক এই অনুপাত ৰূপত প্ৰকাশ কৰিব পৰা যায়। যেনেঃ মানুহ বা কোনো বস্তুৰ সংখ্যা, দীঘ, সময়, ওজন আদিৰ মান। বেছি ভাগ সময়ত অনুপাতৰ দুয়োটা মান ধনাত্মক হোৱাটো বাঞ্চনীয়।যদি 'a' আৰু 'b' দুটা একে এককত থকা একেজাতীয় ৰাশি হয়; তেন্তে ইহঁতৰ অনুপাত হ'ব a:b বা a/b।
## তথ্য সংগ্ৰহ

শ্ৰেণী:গণিত
মন ডিমৰু

**মন ডিমৰু বা এৱাঁ ডিমৰু ''(Ficus fistulosa)**'' মোৰেছি (Moraceae) পৰিয়ালৰ এবিধ সৰু আকাৰৰ ডিমৰু জাতীয় গছ৷ এই গছজোপা অসমৰ পৰা টাইৱান, চীন, মালয়েছিয়া, ভিয়েটনাম আৰু নিউগিনি পৰ্যন্ত দেখা পোৱা যায়৷  

## বিৱৰণ
এই ডিমৰুৰ ঠাল-ঠেঙুলিবোৰ ফেৰেঙণি মেলি প্ৰায়ে জোপোহাৰ আকৃতি লয়৷ বাকলিৰ ৰং মুগা-চানেকীয়া আৰু উপৰভাগ সাধাৰণতে নিমজ৷ 

মন ডিমৰুৰ পাতৰ আকাৰ ডাঙৰ, গুৰিৰফালে বহল আৰু আগফালে ক্ৰমে সৰু বা ঠেক হৈ যোৱা দেখা যায়৷ পাতৰ দাঁতিত কোনো খাঁজ কটা দাগ নাথাকে৷ তলৰ লুটিত সাধাৰণতে ক্ষুদ্ৰ ক্ষুদ্ৰ ফুটা থাকে৷ পাতৰ ঠাৰিডাল অলপ দীঘল হয়৷

## প্ৰজনন
মন ডিমৰুৰ পুং পুষ্পৰ সংখ্যা তুলনামূলকভাৱে কম৷ স্ত্ৰী-পুষ্পৰ গৰ্ভকেশৰত পুষ্পৰ ৰেণু সংস্থাপিত হৈ ফল ধৰে৷ ফলৰ আকাৰ সৰু হয়৷

## তথ্যসূত্ৰ




শ্ৰেণী:জীৱবিজ্ঞান
শ্ৰেণী:উদ্ভিদজগত
মৌ ডিমৰু

**মৌ ডিমৰু বা আওঠা ডিমৰু ''(Ficus auriculata***) (মিচিং- কুকৱাল-টাকুক্-আছিং; কাৰ্বি-লঠেৰি -আৰং; খআচিয়া- দিয়েং-চহ-লামপিন) এবিধ মজলীয় আকাৰৰ ডিমৰু গছ৷ এই গছজোপা সমগ্ৰ এছিয়া মহেদেশতে পোৱা যায়৷ এই গছজোপাৰ বৃদ্ধিৰ বাবে পৰ্য্যাপ্ত পৰিমাণে ৰ'দৰ প্ৰয়োজন হয়৷

== বিৱৰণ ==
মৌ ডিমৰুৰ ডালবিলাক গছজোপাৰ চাৰিওফালে ফেৰ মেলি গছজোপাক এখ ছত্ৰাকাৰ ৰূপ দিয়ে৷ ইয়াৰ বাকলিৰ বৰণ মদৰুৱা আৰু উপৰিভাগ খহটা৷ বাকলিৰ ভিতৰভাগ ৰঙচুৱা হয় আৰু তাত বগা বৰণৰ দীঘলীয়ে লম্ব ৰেখা কিছুমান থকা দেখা যায়৷

এই ডিমৰুৰ পাতবোৰেৰ আকৃতি ডাঙৰ৷ পাতৰ দাঁতিত কেতিয়াবা সৰু সৰু  খাঁজ কটা দাগৰ উৎপত্তি হয় নাইবা কোনো ক্ষেত্ৰত দাঁতিভাগ সমান হৈয়ে ৰয়৷

== প্ৰজনন ==

মৌ ডিমৰুৰ একেজোপা গছে বেলেগে বেলেগে পুংপুষ্প আৰু স্ত্ৰীপুষ্প ধাৰণ কৰে৷ *Ceratosolen emarginatus'' নামৰ পতংগবিধে এই গছৰ প্ৰজননত সহায় কৰে৷ ফল কোমল আৰু সুস্বাদু হয়৷

## ব্যৱহাৰ
মৌ ডিমৰুৰ ফলে পেটৰ নানা উপসৰ্গ যেনে বদহজমী, কৌষ্ঠকাঠিন্য আদি নিৰাময়ত সহায় কৰে বুলি জনা যায়৷ 

## তথ্য উৎস

## বাহ্যিক সংযোগ

* 



শ্ৰেণী:জীৱবিজ্ঞান
শ্ৰেণী:উদ্ভিদজগত
কৰমা কে ৰাতি

**কৰমা কে ৰাতি** (ইংৰাজী:Karma Ke Rati) ২০১৩ চনত মুক্তি লাভ কৰা এখন অসমীয়া আৰু ছাদ্ৰী ভাষাৰ চলচ্চিত্ৰ। চলচ্চিত্ৰখনৰ পৰিচালনা আৰু সংগীত পৰিচালনা জয়ন্ত নাথৰ। মুখ্য চৰিত্ৰত অভিনয় কৰে আইমী বৰুৱা, বিষ্ণু খাৰঘৰীয়া, ৰাজকুমাৰ, ৰিম্পী দাস, প্ৰিন্স, তৃষ্ণা কুৰ্মী, লবিন দাস আদিয়ে।

## অভিনয় শিল্পী
*আইমী বৰুৱা
*বিষ্ণু খাৰঘৰীয়া
*ৰাজকুমাৰ
*ৰিম্পী দাস
## তথ্যসূত্ৰ


## বাহ্যিক সংযোগ
কৰমা কে ৰাতি

শ্ৰেণী:অসমৰ চলচ্চিত্ৰ
শ্ৰেণী:ছাদ্ৰী চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
২২ মে'

## উল্লেখযোগ্য ঘটনাৱলী
* ১৭৬২ – ছুইডেন আৰু প্ৰুছিয়াই হামবাৰ্গ চুক্তিত সাক্ষৰ কৰে। 
* ১৮৪৯ – আমেৰিকাৰ ৰাষ্ট্ৰপতি আব্ৰাহাম লিংকনে (আব্ৰাহাম লিংকন) “লাইফ ব’ট”ৰ পেটেণ্ট লাভ কৰে। যিকোনো আৱিষ্কাৰৰ পেটেণ্ট লাভ কৰা তেঁৱেই একমাত্ৰ আমেৰিকান ৰাষ্ট্ৰপতি।
* ১৯০৬ – ৰাইট ভাতৃদ্বয়ে “উৰন্ত সৰঞ্জাৰ (Flying-Machine)”ৰ পেটেণ্ট লাভ কৰে। 
* ১৯৯০ – উত্তৰ আৰু দক্ষিণ উনান সংযুক্ত হৈ নতুন য়ুনান গণতন্ত্ৰৰ প্ৰতিষ্ঠা কৰে। 
* ২০০০ – শ্ৰীলংকাত জাফানা অধিকাৰ কৰা প্ৰায় ১৫০ জনতকৈ অধিক সন্ত্ৰাসবাদী হত্যা কৰা হয়।

## জন্ম
*১৭৭২ - ৰাজা ৰামমোহন ৰায়, ভাৰতীয় দাৰ্শনিক, সমাজ সংস্কাৰক (মৃত্যু: ১৮৩৩ চন)
*১৮৫৯ - আৰ্থৰ ক'নান ডয়েল, স্কটিচ সাহিত্যিক, চাৰ্লক হোমচ চৰিত্ৰটোৰ বাবে বিখ্যাত। 
*১৯২০ - থমাছ গল্ড, অষ্ট্ৰেলিয়ান-আমেৰিকান বিজ্ঞানী (মৃত্যু ২০০৪ চন)
*১৯৪০ - ইৰাপল্লী প্ৰসন্ন, ভাৰতীয় ক্ৰিকেটাৰ।
*১৯৬১ - সুমেইৰা আব্দুলআলি, ভাৰতীয় পৰিৱেশবিদ।
*১৯৮৭ - নোভাক জʼকোভিচ, ছাৰ্বিয়ান টেনিছ খেলুৱৈ।
*১৯৯৮ - চিন্ময় কলিতা, সম্পাদক, আস্থা আলোচনী ।

## মৃত্যু
*১৫৪৫ - শ্বেৰ ছাহ ছুৰী, ভাৰতীয় শাসক। (জন্ম: ১৪৮৬ চন)
*১৮৮৫ - ভিক্টৰ হুগো, ফৰাচী সাহিত্যিক, ৰাজনীতিবিদ আৰু মানৱ আধিকাৰ কৰ্মী। (জন্মঃ ১৮০২)

## দিৱস
* আন্তৰ্জাতিক জৈৱ বৈচিত্ৰ্য দিৱস। 
* গণতন্ত্ৰ দিৱস (শ্ৰীলংকা)

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২১ মে'

আজিৰ দিনত ঘটা কেইটামান উল্লেখযোগ্য ঘটনা-
## ঘটনা
* ১৫০২ - জোৱাঅ' ডা নোভাই চেইণ্ট হেলেনা দ্বীপ আৱিষ্কাৰ কৰে।

## জন্ম
*১৪৭১ - এলব্ৰেখট ড্যুৰাৰ, জাৰ্মান চিত্ৰশিল্পী তথা গণিতজ্ঞ।
*১৮৯৫ - অমিয় কুমাৰ দাস, ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ, লেখক আৰু অসম চৰকাৰৰ প্ৰাক্তন মন্ত্ৰী। (মৃত্যু: ১৯৭৫)
*১৯১৬ - বিছমিল্লাহ খান, ভাৰতীয় সংগীতজ্ঞ।
*১৯২৫ - ফ্ৰেংক কামেনি, আমেৰিকান গে অধিকাৰ কৰ্মী।
*১৯৫০ - আনন্দৰাম বৰুৱা, প্ৰথম অসমীয়া স্নাতক তথা আই. চি. এছ. বিষয়া।
*১৯৫৪ - অনিতা ৰত্নম, ভাৰতীয় নৃত্যশিল্পী।
*১৯৫৫ - চৈয়দ মহম্মদ ছাদুল্লা, অসমৰ প্ৰাক্তন মুখ্যমন্ত্ৰী। (মৃত্যু: ৮ জানুৱাৰী ১৯৫৫)

## মৃত্যু
*১৯৪০ - অমৰ সিং, ভাৰতীয় টে'ষ্ট ক্ৰিকেটাৰ।
*১৯৭৯ - জানকী দেৱী বাজাজ, ভাৰতীয় স্বাধীনতা সংগ্ৰামী।
*১৯৯১ - ৰাজীৱ গান্ধী, ভাৰতৰ ষষ্ঠ গৰাকী প্ৰধানমন্ত্ৰী।
*২০১৫ - প্ৰসেন বৰা, অসমৰ প্ৰসিদ্ধ ঢুলীয়া।
*২০২১ - সুন্দৰলাল বহুগুণা, ভাৰতীয় পৰিৱেশবিদ তথা চিপকো আন্দোলনৰ অন্যতম প্ৰৱৰ্তক।
*২০২৪ - তিলমিজুৰ ৰহমান অসমীয়া চলচ্চিত্ৰ প্ৰযোজক, অভিনেতা। অসমীয়া চলচ্চিত্ৰ **ৰঙা পুলিচ**, **ললিতা**,  **চামেলী মেমচাব**ত অভিনয়। জন্ম ১৯২৯ চনৰ ৫ এপ্ৰিল যোৰহাটত ।

## দিৱস
* আন্তৰ্জাতিক চাহ দিৱস
* সংলাপ আৰু বিকাশৰ বিশ্ব সাংস্কৃতিক দিৱস

## অন্যান্য

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২৪ মে'

## উল্লেখযোগ্য ঘটনাৱলী
* ২০১৩ - মণীষ কুমাৰ ডেকাই মাউণ্ট এভাৰেষ্ট শৃংগ জয় কৰা দ্বিতীয়জন অসমীয়াৰ কৃতিত্ব অৰ্জন কৰিবলৈ সক্ষম হয়। 

## জন্ম
*১৬৮৬ - ডেনিয়েল গেব্ৰীয়েল ফাৰেণহাইট, নেদাৰলেণ্ডৰ (হলেণ্ড) ভৌতিক বিজ্ঞানী, ফাৰেণহাইট তাপ-স্কেল আৰু মাৰ্কুৰীথাৰ্মোমিটাৰৰ বাবে জনাজাত। (মৃত্যু: ১৭৩৬)
*১৮৯৯ - কাজী নজৰুল ইছলাম, বাংলাদেশী সঙ্গীতজ্ঞ।
*১৯৪০ - মওদুদ আহমেদ, বাংলাদেশী ৰাজনীতিবিদ আৰু বাংলাদেশৰ প্ৰাক্তন প্ৰধানমন্ত্ৰী।
*১৯৪১ - বব ডিলন, আমেৰিকান গায়ক, গীতিকাৰ, লেখক, সুৰকাৰ, কবি আৰু ডিস্ক জকি।
*১৯৪২ - জেমছ ফ্ৰাছাৰ ষ্টদদাৰ্ট, স্কটিছ ৰসায়ন বিজ্ঞানী।
*১৯৮৮ - থোনাকল গোপী, ভাৰতীয় এথলেট।

## মৃত্যু
* ১৫৪৩ - নিক'লাচ ক'পাৰ্নিকাচ, পোলেণ্ডৰ জ্যোতিৰ্বিজ্ঞানী, 'পৃথিৱী সৌৰজগতৰ কেন্দ্ৰ নহয়, বৰং সূৰ্যহে সৌৰজগতৰ কেন্দ্ৰ'-এই কথাষাৰৰ আৱিষ্কাৰক। 
* ১৯৮৫ - কুমাৰ কিশোৰ, অসমৰ ঔপন্যাসিক। তেখেতৰ প্ৰকৃত নাম আছিল কিশোৰী মোহন শৰ্মা। (জন্ম: ১৯৮৫)
*১৯৮৯ - তৃপ্তি মিত্ৰ, ভাৰতীয় অভিনেত্ৰী।
* ২০১১ - কবীন ফুকন, অসমীয়া কবি-সাহিত্যিক, সমালোচক আৰু শিক্ষাবিদ (জন্ম: ১৯৪৬ চন)।
*২০২১ - দাৰা আহমেদ, অসমীয়া চলচ্চিত্ৰ পৰিচালক, তথ্যচিত্ৰ, দূৰদৰ্শনৰ ধাৰাবাহিক তথা টেলিফিল্ম নিৰ্মাতা।
*২০২৪ - **হৰেন্দ্ৰনাথ দাস**, অসমৰ প্ৰাক্তন মুখ্য সচিব, অৰ্থনীতিবিদ আৰু লেখক ।

## দিৱস
* স্বাধীনতা দিৱস (ইৰিত্ৰিয়া)
* আন্তৰ্জাতিক ভাতৃ দিৱস।

## অন্যান্য তথ্য

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২৭ মে'

## ঘটনাৱলী
* ১৯১৯ - জালিয়ানাৱালাবাগৰ ঘৃণ্য আৰু বৰ্বৰোচিত হত্যাকাণ্ডৰ( ১৯১৯ চনৰ ১৩ এপ্ৰিল) প্ৰতিবাদ জনাই ৰবীন্দ্ৰনাথ ঠাকুৰে ব্ৰিটিছ চৰকাৰে প্ৰদান কৰা "নাইট" উপাধি ত্যাগ কৰে আৰু বৰলাট লৰ্ড চেমচ ফোৰ্ডক চিঠি দিয়ে।
* ১৯৫২ - ইউৰোপীয়ান প্ৰতিৰক্ষা গোষ্ঠী গঠিত হয়।
* ১৯০১ - ব্ৰিটিছ শাসিত অসম প্ৰদেশৰ তদানিন্তন চীফ কমিছনাৰ ছাৰ হেনৰী ষ্টেডমেন কটনে কটন কলেজৰ আৰম্ভণি হ'ল বুলি ঘোষণা কৰিছিল।

## জন্ম
* ১৩৩২ - ইবন খালদুন, উত্তৰ আফ্ৰিকাৰ এজন দাৰ্শনিক, আধুনিক সমাজবিজ্ঞান, ভূগোল, বুৰঞ্জী আৰু অৰ্থনীতি বিজ্ঞানৰ অন্যতম পণ্ডিত, বিখ্য়াত কিতাপ 'মুকদ্দিমাহ'। (মৃত্য়ুঃ ১৪০৬)
* ১৮৫২ - বিলি বাৰ্নছ, পেশাদাৰী ইংৰাজ ক্ৰিকেটাৰ।
* ১৯০৭ - ৰাচেল কাৰ্ছন, আমেৰিকান জীৱবিজ্ঞানী।
* ১৯৩৮ - ভালচন্দ্ৰ নেমাডে, ভাৰতীয় সাহিত্যিক।
* ১৯৫৭ - নীতিন জয়ৰাম গাডকাৰী, ভাৰতীয় ৰাজনীতিবিদ আৰু উদ্যোগপতি।
* ১৯৫৯ - ডনা থিয় ষ্ট্ৰিকলেণ্ড, কানাডিয়ান পদাৰ্থবিদ। লেজাৰ বিষয়ে গৱেষণা কৰি তেওঁ লেজাৰৰ উন্নতি সাধন কৰাৰ বাবে তেওঁ বিখ্যাত।
* ১৯৬২ - ৰবি শাস্ত্ৰী, ভাৰতীয় ক্ৰিকেটাৰ। 
* ১৯৭৭ - মাহেলা জয়াবৰ্ধনে, শ্ৰীলংকাৰ ক্ৰিকেটাৰ।

## মৃত্যু
* ১৯১০ - ৰবাৰ্ট কখ, নোবেল বঁটা বিজয়ী জাৰ্মান জীৱ বিজ্ঞানী, যক্ষ্মা, কলেৰা আৰু এনথ্ৰাক্স বেক্টেৰিয়াৰ আৱিষ্কাৰক। 
* ১৯১৪ - জোছেফ শ্বান, ইংৰাজ পদাৰ্থ বিজ্ঞানী।
* ১৯৬৪ - জৱাহৰলাল নেহৰু, ভাৰতৰ প্ৰথম প্ৰধানমন্ত্ৰী।
* ১৯৮৬ - অজয় মুখাৰ্জী, ভাৰতীয় ৰাজনৈতিক নেতা, পশ্চিম বংগৰ প্ৰাক্তন মুখ্যমন্ত্ৰী।
* ২০১৯ - মণি কুমাৰ চুব্বা, অসমৰ ৰাজনৈতিক নেতা।
* ২০২১ - দিলীপ বৰুৱা, অসমৰ শিক্ষাবিদ, সাহিত্যিক, সমালোচক আৰু অনুবাদক।

## দিৱস আৰু অন্যান্য
* নাইজেৰিয়াৰ শিশু দিৱস।
## বহিঃসংযোগ

* বিবিচিত আজিৰ দিনটো 
* ''দি নিউইয়ৰ্ক টাইমছ''ত আজিৰ দিনটো 

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২৯ মে'

## ঘটনাৱলী
* ১৩২৮ - পঞ্চম ফিলিপে ফ্ৰান্সৰ ৰাজমুকুট গ্ৰহণ কৰে। 
* ১৪৫৩ - কনষ্টাণ্টিনোপল বিজয়: ছুলতান দ্বিতীয় মুহাম্মদৰ নেতৃত্বত উছমানী সেনাই ৫৩ দিন অবৰোধৰ পাছত বাইজেণ্টাইন ৰাজধানী কনষ্টাণ্টিনোপল জয় কৰে আৰু বাইজেণ্টাইন সাম্ৰাজ্যৰ সমাপ্তি ঘটে। 
* ১৭২৭ - দ্বিতীয় পিটাৰ ৰাছিয়াৰ ৰজা হয়। 
* ১৯৫৩ - টেনজিং নৰ্গে আৰু এণ্ডমান হিলাৰীয়ে যৌথভাবে পৃথিৱীৰ সৰ্বোচ্চ শৃঙ্গ মাউণ্ট এভাৰেষ্ট জয় কৰে। দুয়োজনৰ ভিতৰত তেনজিং নৰগে প্ৰথমে শৃঙ্গত উঠিছিল। 
* ১৯৬৮- মানচেষ্টাৰ ইউনাইটেড ফুটবল ক্লাবে ইউৰোপীয়ান কাপ জয় কৰে।

## জন্ম
* ১৬৩০ - দ্বিতীয় চাৰ্লচ, ইংলেণ্ড, স্কটলেণ্ড আৰু আয়াৰলেণ্ডৰ ৰজা। (মৃত্য়ুঃ ১৬৮৫)
* ১৮৫৪ - এ কে গাৰ্নি, আমেৰিকান খৃষ্টান পাদুৰী।
* ১৮৬৩ - আৰ্থাৰ মোল্ড, ইংৰাজ ক্ৰিকেট খেলুৱৈ। 
* ১৮৬৮ - দ্বিতীয় আব্দুল মজিদ, সৰ্বশেষ উছমানীয় খলিফা। 
* ১৯১৪ - টেনজিং নৰ্গে, ভাৰতীয় পৰ্বতাৰোহী।
* ১৯১৬ - অতুল চন্দ্ৰ বৰুৱা,  সাহিত্যিক আৰু সাহিত্য সমালোচক তথা এগৰাকী চৰকাৰী প্ৰশাসনিক বিষয়া আছিল। ১৯৭৯ চনত শুৱালকুছিত অনুষ্ঠিত হোৱা ৪৬ তম অসম সাহিত্য সভাৰ বাৰ্ষিক অধিৱেশনৰ সভাপতি হিচাপে কাৰ্যনিবাহ কৰিছিল। (মৃত্যু: ২০০১)
* ১৯১৭ - জন এফ. কেনেডি, আমেৰিকা যুক্তৰাষ্ট্ৰৰ ৩৫তম ৰাষ্ট্ৰপতি। 
* ১৯২৯ - দ্বিজেন শৰ্মা, বাংলাদেশী প্ৰকৃতিবিদ। 
* ১৯৪১ - অৰুণাভ সৰকাৰ, বাংলাদেশী কবি, সাহিত্যক, সম্পাদক আৰু মুক্তিযোদ্ধা। (মৃত্যু ২০১৪ চন)
* ১৯৭৬ - সত্যকাম বৰঠাকুৰ, অসমীয়া কবি, প্ৰবন্ধাৰ, সম্পাদক, অধ্যাপক।

## মৃত্যু
* ১৮২৯ - ছাৰ হামফ্ৰে ডেভি, ইংৰাজ আৱিষ্কাৰক আৰু প্ৰখ্যাত ৰসায়নবিদ, ডেভি চাকি (কাৰ্বন আৰ্ক লেম্প), কেলছিয়াম আৰু পটেছিয়ামৰ আৱিষ্কাৰক। 
* ১৯৭২ - পৃথ্বীৰাজ কাপুৰ, ভাৰতীয় থিয়েটাৰ আৰু বোলছবিৰ অভিনেতা, ভাৰতীয় গণনাট্য সংঘৰ প্ৰতিষ্ঠাতা। (জন্মঃ ০৩/১১/১৯০১)
* ১৯৭৭ - সুনীতি কুমাৰ চট্টোপাধ্যায়, বঙালী ভাষাতাত্ত্বিক পণ্ডিত, সাহিত্যিক আৰু শিক্ষাবিদ। 
* ১৯৭৯ - মেৰী পিকফোৰ্ড, কানাডীয়-আমেৰিকান চলচ্চিত্ৰ অভিনেত্ৰী আৰু প্ৰযোজক। (জন্ম: ১৮৯২ চন)
* ২০০৪ - আঞ্জু মান আৰা বেগম, একুশে পদক বিজয়ী বাংলাদেশী সঙ্গীতশিল্পী। (জন্ম: ১৯৪২ চন)
* ২০১৯ - বেণু মিশ্ৰ, ভাৰতীয় চিত্ৰশিল্পী।
* ২০২০ - বেজান দাৰুৱালা, ভাৰতীয় জ্যোতিষ স্তম্ভলেখক।
* ২০২২ - যাদৱসেন ডেকা, অসমৰ প্ৰথমখন মহিলা ভ্ৰাম্যমাণ থিয়েটাৰৰ (কল্পনা থিয়েটাৰ) জন্মদাতা, সাংবাদিক, সাহিত্যিক তথা শিক্ষাবিদ।
* ২০২২ - অন্নদা শইকীয়া, ভাৰতীয় সাহিত্যিক।

## দিৱস
* মূলা গাভৰু দিৱস। 
* সেনাবাহিনী দিৱস (আৰ্জেণ্টিনা)
* আন্তৰ্জাতিক জাতিসংঘ শান্তিৰক্ষী দিৱস 

## বহিঃসংযোগ

* বিবিচিত আজিৰ দিনটো 
* ''দি নিউইয়ৰ্ক টাইমছ''ত আজিৰ দিনটো 
## তথ্য সংগ্ৰহ

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২৮ মে'

## ঘটনাৱলী
* ১৭৪২ - লণ্ডনৰ প্ৰথম আভ্যন্তৰিণ সাতোৰাপুখুৰী (চুইমিংপুল) আৰম্ভ। 
* ১৯৯৬ - এইচ ডি দেৱেগৌড়া ভাৰতৰ প্ৰধানমন্ত্ৰী নিৰ্বাচিত হয়।
* ২০২৩ - ভাৰতৰ প্ৰধানমন্ত্ৰী নৰেন্দ্ৰ মোদীয়ে নতুন সংসদ ভৱন উদ্বোধন কৰে।

## জন্ম
* ১৮৮৩ - বিনায়ক দামোদৰ সাভাৰকাৰ, হিন্দু মহাসভাৰ সদস্য।
* ১৯২৩ - এন টি ৰামা ৰাও, ভাৰতৰ জনপ্ৰিয় অভিনেতা, প্ৰযোজক, পৰিচালক আৰু অন্ধ্ৰপ্ৰদেশৰ প্ৰাক্তন মুখ্যমন্ত্ৰী। (মৃত্যুঃ ১৮/০১/১৯৯৬)
* ১৯৩০ - ফ্ৰাঙ্ক ড্ৰেক, আমেৰিকান (আমেৰিকা যুক্তৰাষ্ট্ৰ) জ্যোতিৰ্বিজ্ঞানী (জ্যোতিৰ্বিজ্ঞান) আৰু জ্যোতিঃপদাৰ্থবিজ্ঞানী।
* ১৯৩৩ - চৰণ নাৰ্জাৰী, অসমৰ ৰাজনৈতিক নেতা, অধ্যাপক আৰু লেখক।
* ১৯৪৬ - কে সচিদানন্দন, ভাৰতীয় কবি আৰু সমালোচক।
* ১৯৫২ - পিনাকী চন্দ্ৰ ঘোষ, ভাৰতৰ প্ৰথম লোকপাল।
* ১৯৫২ - অৰুণ নাথ, অসমীয়া অভিনেতা।

## মৃত্যু
* ১৯৩৭ - আলফ্ৰেড এডলাৰ, অষ্ট্ৰীয়াৰ মনোবিজ্ঞানী।
* ২০১৪ - মায়া এঞ্জেলো, আমেৰিকান কবি, আত্মজীৱনীকাৰ আৰু নাগৰিক অধিকাৰ আন্দোলনৰ কৰ্মী।

## দিৱস আৰু অন্যান্য

* গণতন্ত্ৰ দিৱস (নেপাল)।
* বিশ্ব মহিলা স্বাস্থ্য কৰ্ম দিৱস।
* ঋতুস্ৰাৱ স্বাস্থ্য দিৱস।

## বহিঃসংযোগ
* বিবিচিত আজিৰ দিনটো 
* ''দি নিউইয়ৰ্ক টাইমছ''ত আজিৰ দিনটো 

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
৩০ মে'

## ঘটনাৱলী
* ১৯৮৭ - গোৱাই ভাৰতৰ ২৬ তম ৰাজ্য় হিচাপে স্বীকৃতি পায়।
* ২০১৯ - শ্ৰী নৰেন্দ্ৰ মোদীয়ে ভাৰতৰ প্ৰধানমন্ত্ৰী হিচাপে তেওঁৰ দ্বিতীয়টো কাৰ্যকালৰ শপত গ্ৰহণ কৰে৷
* ২০১৫ - কেন্দ্ৰীয় সাৰ আৰু ৰসায়ন মন্ত্ৰী অনন্ত কুমাৰে অসমৰ মুখ্যমন্ত্ৰী তৰুণ গগৈ আৰু যুৱ পৰিক্ৰমা বিভাগৰ কেন্দ্ৰীয় ৰাজ্যমন্ত্ৰী সৰ্বানন্দ সোণোৱালৰ উপস্থিতিত গৱাহাটীস্থিত “ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান”ৰ স্থায়ী প্ৰাংগণৰ আধাৰশিলা কামৰূপ জিলাৰ চাংচাৰিত স্থাপন কৰে।

## জন্ম
* ১৯৫৫ - জনপ্ৰিয় বলিউডৰ অভিনেতা পৰেশ ৰাৱালৰ জন্মদিন।
* ১৯৮০ - ষ্টিভেন জেৰাড, ইংলেণ্ডৰ ফুটবল খেলুৱৈ।

## মৃত্যু
* ১৪৩১ - জোৱান অফ আৰ্ক, এগৰাকী ফৰাচী বীৰাংগনা আৰু ৰোমান কেথ’লিক মনিষী। 
* ১৭৭৮ - ভলটেয়াৰ, ফৰাচী লেখক আৰু দাৰ্শনিক।
* ১৯২৩ - ভোলানাথ বৰুৱা, অসমীয়া উদ্যোগী আৰু ব্যৱসায়ী আছিল।
* ১৯৬৫ - লুই ইয়েল্ম্‌স্লেভ, ডেনমাৰ্কৰ ভাষাবিজ্ঞানী। 
* ১৯৮১ - জিয়াউৰ ৰহমান, বাংলাদেশৰ স্বাধীনতাৰ ঘোষক, ৰাষ্ট্ৰপতি আৰু সেনাপ্ৰধান আৰু বীৰ উত্তম উপাধিপ্ৰাপ্ত মুক্তিযোদ্ধা।
* ২০১৩ - বীণা মজুমদাৰ, ভাৰতীয় শিক্ষাবিদ, বাওঁপন্থী কৰ্মী আৰু নাৰীবাদী।
* ২০১৩ - ঋতুপৰ্ণ ঘোষ, ভাৰতৰ চলচ্চিত্ৰ পৰিচালক, অভিনেতা, লেখক আৰু গীতিকাৰ।

## দিৱস
* মাতৃ দিৱস (নিকাৰাগুয়া)

## বহিঃসংযোগ
* বিবিচিত আজিৰ দিনটো 
* ''দি নিউইয়ৰ্ক টাইমছ''ত আজিৰ দিনটৌ
৩১ মে'

## ঘটনাৱলী
* ১৮৫৯ – ক্লক টাৱাৰ (The clock tower)-ৰ বিগ বেং (Big Ben) নামৰ ঘড়ীটো চলিবলৈ আৰম্ভ কৰিছিল।
* ১৮৮৯ - পেৰিচৰ আইফেল টাৱাৰ উদ্বোধন।
* ১৯১১ – উত্তৰ আয়াৰলেণ্ডৰ বেলফাষ্টত আৰ.এম.এছ. টাইটানিকৰ শুভ উদ্বোধন কৰা হৈছিল।
* ১৯৩৫ - কোয়েটা (বেলুচিস্তানৰ) ভূমিকম্পত ৫০ হাজাৰ লোকৰ মৃত্যু হৈছিল।
* ১৯৫২ - ভাৰতৰ শিক্ষা মন্ত্ৰণালয়ৰ সহযোগত সংগীত নাটক একাডেমী প্ৰতিষ্ঠা কৰা হয়।
* ২০০২ - ফিফাৰ ১৭তম বিশ্বকাপ ফুটবল দক্ষিণ কোৰিয়াৰ চিউলত আৰম্ভ হৈছিল। দক্ষিণ কোৰিয়া জাপানৰ সৈতে যৌথ আয়োজক আছিল।

## জন্ম
* ১৫৭৭ - নুৰ জাহান, মোগল সম্ৰাজ্ঞী আৰু সম্ৰাট জাহাঙ্গীৰৰ প্ৰধান ৰাণী আছিলে। (মৃত্যু: ১৬৪৫)
* ১৭২৫ - মহাৰাণী অহল্যাবাই হোলকাৰ, ভাৰতৰ মাৰাঠা সংঘৰ মালৱা ৰাজ্যৰ হলকাৰ ৰাণী আছিল।
* ১৯১২ - চিয়েন-চিউং উ, চীনা-আমেৰিকান পদাৰ্থবিজ্ঞানী, তেখেতে তেজস্ক্ৰিয়তাৰ গৱেষণাত গুৰুত্বপূৰ্ণ অৱদান আগবঢ়াইছিল। (মৃত্যু: ১৯৯৭)
* ১৯১৮ - ৱাল্ট হুইটমেন, কবি, প্ৰবন্ধকাৰ আৰু সাংবাদিক।
* ১৯৪৬ - পুনিতা আৰোৰা, ভাৰতীয় থলসেনা আৰু ভাৰতীয় নৌসেনাৰ প্ৰাক্তন তিনি তাৰকাযুক্ত ফ্লেগ অফিচাৰ।
* ১৯৪৬ - ষ্টিভ বাকনৰ, জামাইকাৰ বিখ্যাত আন্তৰ্জাতিক ক্ৰিকেট আম্পায়াৰ।
* ১৯৫৬ - সূৰ্যকান্ত হাজৰিকা, ভাৰতীয় সাহিত্যিক, সাংবাদিক, গীতিকাৰ, কবি, চলচ্চিত্ৰ নিৰ্মাতা, প্ৰকাশক আৰু শিক্ষাবিদ। 
* ১৯৬৬ - ৰোচন মহানামা, শ্ৰীলঙ্কাৰ আন্তৰ্জাতিক ক্ৰিকেটাৰ।
* ১৯৭২ - শিৱানী বৰ্মা, ভাৰতীয় ৰাজযোগ ধ্যান গুৰু আৰু আধ্যাত্মিক বক্তা।
* ১৯৯২ - শোভিতা ধূলিপালা, ভাৰতীয় অভিনেত্ৰী।

## মৃত্যু
* ১৮৩২ - এভাৰিষ্ট গেল'ৱা, ফৰাচী গণিতবিদ।
* ১৯১৪ - এঞ্জেলো মৰিঅণ্ডো, ইটালিয়ান উদ্ভাৱক।
* ১৯৮৬ - জেমচ্ ৰেইনৱাটাৰ, আমেৰিকান পদাৰ্থবিজ্ঞানী। (জন্ম: ১৯১৭)
* ২০০৯ - কমলা দাস, ভাৰতীয় ইংৰাজী কবি আৰু মালয়ালম ভাষাৰ লেখক।
* ২০১০ - উজৰা বাট, পাকিস্তানী অভিনেত্ৰী।
* ২০১৪ - ব্ৰজনাথ ৰথ, ভাৰতীয় কবি।
* ২০২২ - কৃষ্ণকুমাৰ কুনাথ (কেকে), ভাৰতীয় গায়ক, কলিকতাত ৫৩ বছৰ বয়সত হৃদযন্ত্ৰ বিকল হৈ মৃত্যুবৰণ কৰে। 

## দিৱস
* বিশ্ব ধঁপাতবিৰোধী দিৱস।

## তথ্য সূত্ৰ
২৬ মে'

## ঘটনাৱলী
* ১৮০৫ - নেপোলিয়ন বোনাপাৰ্ট ফ্ৰান্সৰ সম্ৰাট পদত অভিষিক্ত হয়। 
* ১৮৬৫ - আমেৰিকাৰ গৃহযুদ্ধৰ অৱসান।
* ২০১৪ - ভাৰতীয় জনতা পাৰ্টি দলে কেন্দ্ৰীয় চৰকাৰ গঠন কৰে। নৰেন্দ্ৰ মোদী ১৪তম প্ৰধান মন্ত্ৰী হয়।
* ২০১৭ - ভাৰতৰ প্ৰধানমন্ত্ৰী নৰেন্দ্ৰ মোদীয়ে লোহিত নদীৰ ওপৰত ভূপেন হাজৰিকা সেতু আনুষ্ঠানিকভাৱে মুকলি কৰিছিল।

## জন্ম
* ১৬৬৭ - আব্ৰাহাম দে মইভ্ৰে, ফৰাচী গণিতজ্ঞ, পৰিসংখ্যাৰ 'দে মইভ্ৰেৰ সূত্ৰ'ৰ বাবে বিখ্যাত।
* ১৭৫০ - উইলিয়াম মৰ্গান, ৱেলচৰ চিকিৎসক, পদাৰ্থ বিজ্ঞানী আৰু গণিতজ্ঞ, বীমা বিজ্ঞানৰ (actuarial science) পিতৃ পুৰুষ।
* ১৯৪৫ - বিলাস ৰাও দেশমুখ, অধিবক্তা আৰু ৰাজনীতিবিদ, মহাৰাষ্টৰ ১৭তম মুখ্যমন্ত্ৰী। (মৃত্যু: ২০১২)
* ১৯৫১ - ভীমকান্ত বৰুৱা, ভাৰতীয় সাহিত্যিক।
* ১৯৬৬ - হেলেনা ব'নহাম কাৰ্টাৰ, ব্ৰিটিছ অভিনেত্ৰী।
* ১৯৮৩ - সুশীল কুমাৰ, ভাৰতীয় মল্লযোদ্ধা।
* ১৯৯০ - উমৰ আকমল, পাকিস্তান ক্ৰিকেট দলৰ খেলুৱৈ।

## মৃত্যু
* ১৭০২ - জেব-উন-নিছা, মোগল ৰাজকুমাৰী। সম্ৰাট ঔৰংগজেৱ আৰু দিলৰস বানু বেগমৰ জ্যেষ্ঠ সন্তান। ( জন্মঃ ১৬৩৮)
* ১৯৭৬ - মাৰ্টিন হাইডেগাৰ, জাৰ্মান দাৰ্শনিক। 
* ২০০৪ - নিকোলাই চেৰ্নিখ, ৰাছিয়াৰ জ্যোতিৰ্বিজ্ঞানী। (জন্মঃ ১৯৩১)

## দিৱস
* জৰ্জিয়া আৰু গুয়ানাৰ স্বাধীনতা দিৱস।
* মাতৃ দিৱস (পোলেণ্ড)

## বহিঃসংযোগ

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
২৫ মে'

## উল্লেখযোগ্য ঘটনাৱলী
* ২০১৪ - ভাৰতীয় পৰ্বতাৰোহী মালাৱাত পূৰ্ণাই এভাৰেষ্ট শৃংগৰ শিখৰ আৰোহণ কৰি মাত্ৰ ১৩ বছৰ, ১১মাহ বয়সতে হিমালয়ৰ উচ্চ শিখৰ আৰোহণ কৰা বৰ্তমানলৈ বিশ্বৰ একেবাৰেই কমবয়সীয়া নাৰী হিচাপে বিবেচিত হয়।
* ২০১৮ - প্ৰধানমন্ত্ৰী শেখ হাছিনা আৰু নৰেন্দ্ৰ মোদীয়ে শান্তি নিকেতনত বাংলাদেশ ভৱন উদ্বোধন কৰে।

## জন্ম
* ১৮৬৫ - পিটাৰ জেমান, নেদাৰলেণ্ডৰ বিখ্যাত পদাৰ্থবিজ্ঞানী।
* ১৯৭৪ - যমুনা কৃষ্ণণ, ভাৰতীয় অজৈৱ ৰসায়নবিজ্ঞানী।
* ১৮৯৫ - অমিয় কুমাৰ দাস, ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ, লেখক আৰু অসম চৰকাৰৰ প্ৰাক্তন মন্ত্ৰী ।(মৃত্যু: ১৯৭৫ চন)
* ১৯০৬ - ৰামকিঙ্কৰ বেইজ, ভাৰতৰ পশ্চিমবঙ্গ, বাঁকুড়া জিলাৰ বিখ্যাত ভাস্কৰ। 
* ১৯২৭ - ললিত কুমাৰ দলে, ভাৰতীয় ৰাজনীতিক।
* ১৯৬৩‌ - মাইক মায়াৰ্ছ, আমেৰিকান কৌতুকাভিনেতা।

## মৃত্যু
* ২০০৫ - সুনীল দত্ত (বলৰাজ দত্ত), পদ্মশ্ৰী (১৯৬৮), বোলছবি অভিনেতা, প্ৰয়োজক, পৰিচালক আৰু ৰাজনীতিবিদ, প্ৰাক্তন যুৱ কাৰ্যক্ৰম আৰু ক্ৰীয়া মন্ত্ৰী (২০০৪–২০০৫), জনপ্ৰিয় বোলছবি মাদাৰ ইণ্ডিয়া।
* ২০২০ - বলবীৰ সিং দচাংঝ, ভাৰতীয় ফিল্ড হকী ক্ৰীড়াবিদ। (জন্মঃ ১৯৩২)

## দিৱস
* বিশ্ব থাইৰয়ড দিৱস।

## বহিঃসংযোগ

* বিবিচিত আজিৰ দিনটো 
* ''দি নিউইয়ৰ্ক টাইম্‌ছ'': আজিৰ দিনটো 
## তথ্য সংগ্ৰহ

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
ঝাওবন

**ঝাওবন (বৈজ্ঞানিক নাম: ''Tamarix dioica'')** পশ্চিম এছিয়াৰ বিভিন্ন অঞ্চলৰ নদীৰ পাৰৰ পলসুৱা মাটিত উৎপন্ন হোৱা এবিধ জোপোহা গছ। অসমত বাৰিষাৰ পানীয়ে উজনিৰ পৰা এই উদ্ভিদৰ গুটিবোৰ উটুৱাই আনে। পানী শুকালে গুটিবোৰ জেং জাবৰ বা নদীকুলীয়া বননিত লাগি ধৰে। খৰালিৰ লগে লগে এই গুটিবোৰৰ পৰা পুলি ওলায়।

## বিৱৰণ
ঝাওবন এজোপো জোপোহা গছ। পুৰঠ গছ এজোপা ছয় মিটাৰ (২০ ফুট) পৰ্য্যন্ত ওখ হ'ব পাৰে। গছজোপাৰ বাকলিবোৰ মদৰুৱা বৰণৰ হয়। বাকলিৰ ওপৰত দীঘলে দীঘলে সামান্যভাৱে ফাটমেলা দাগৰ সৃষ্টি হোৱা দেখা যায়। ইয়াৰ পাতবোৰ আকাৰত সৰু, মুগা-সেউজীয়া বৰণৰ আৰু কাণ্ডত ওপৰা-উপৰিকৈ থাকে। 

ঝাওবনৰ পুং আৰু স্ত্ৰীপুষ্প পৃথক গছত ওলায়। ফুলৰ বৰণ গুলপীয়া বা বেঙুণীয়া হয়।

## বিতৰণ
ঝাওবন ইৰাণ, আফগানিস্তান, পকিস্তান,ভাৰত, নেপাল, বাংলাদেশ আৰু ম্যানমাৰৰ থলুৱা উদ্ভিদ।

## ব্যৱহাৰ
ঝাওবন বহু ঠাইত বনৌষধি হিচাপে ব্যৱহাৰ কৰা হয়। এই উদ্ভিদে যকৃত আৰু প্লীহাৰ নানা ৰোগৰ উপশমত সহায় কৰে বুলি জনা যায়। ঝাওবনৰ ডালবোৰ খৰি হিচাপেও ব্যৱহাৰ কৰা হয়।

## চিত্ৰভঁৰাল

## References


শ্ৰেণী:উদ্ভিদজগত
মেজাংকৰি

**মেজাংকৰি** (বৈজ্ঞানিক নাম: *Litsea citrata*) ল'ৰেচি (Lauraceae) পৰিয়ালৰ এবিধ মজলীয়া আকাৰৰ পৰ্ণপাতী বনৰীয়া গছ৷ এই গছজোপা ভাৰত, ভিয়েটনাম আৰু চীনৰ থলুৱা উদ্ভিদ৷ 

## বিৱৰণ
মেজাংকৰিৰ পাতৰ আকাৰ দীঘলীয়া, গুৰিৰ ফালে ঘুৰণীয়া আৰু আগৰফালে জোঙা হয়৷ পাতৰ মাজৰ সিৰৰ দুয়োকাষে অংশ দুটাৰ আকাৰ আৰু আকৃতি একে হয়৷ এই গছৰ বাকলিৰ ভিতৰভাগ হালধীয়া ৰঙৰ৷ খৰালি এই গছৰ পাত একেসময়তে সৰি গছডাল লঠঙা হৈ পৰে৷ এই গছৰ বৃদ্ধিৰ বাবে সেমেকা মাটি উপযোগী৷

মেজাংকৰিৰ একেজোপা গছতে পুং আৰু স্ত্ৰীপুষ্প ওলায়৷

## বিস্তৃতি
মেজাংকৰি ভাৰত, ভিয়েটনাম আৰু চীনৰ থলুৱা উদ্ভিদ৷ অসমত, প্ৰধানকৈ উজনি অসমৰ বনাঞ্চলসমূহত এই গছ দেখা পোৱা যায়৷

## ব্যৱহাৰ
অসমত এইবিধ গছৰ পাতবোৰ মেজাংকৰি মুগাৰ পলুৱে ভক্ষণ কৰে৷ তাৰোপৰি এই গছৰ নানা ঔষধি গুণ আছে বুলিও জনা যায়৷

## তথ্যউৎস

শ্ৰেণী:উদ্ভিদজগত
শ্ৰেণী:অসমৰ উদ্ভিদ
ৰাঁচী

**ৰাঁচী** () হৈছে ভাৰতৰ ৰাজ্য ঝাৰখণ্ডৰ ৰাজধানী। ৰাঁচী ঝাৰখণ্ড আন্দোলনৰ কেন্দ্ৰ আছিল, যি আন্দোলনে দক্ষিণ বিহাৰ, উত্তৰ উৰিষ্যা, পশ্চিম পশ্চিমবঙ্গ আৰু বৰ্তমান ছত্তীছগঢ়ৰ পূৱ অঞ্চল একত্ৰিত কৰি এক পৃথক ৰাজ্যৰ দাবি কৰিছিল। ২০০০ চনৰ ১৫ নৱেম্বৰত বিহাৰৰ কিছু অংশৰ পৰা ঝাৰখণ্ড ৰাজ্য গঠন কৰা হৈছিল।

## তথ্য সংগ্ৰহ

শ্ৰেণী:ভাৰতৰ নগৰ মহানগৰ
ভাৰতীয় মানক ১৮৯৩ (১ম খণ্ড) ২০১৬

ভাৰতীয় মানক ১৮৯৩ (১ম খণ্ড) ২০১৬ (IS 1893-2016 part 1) হ'ল ভাৰতীয় মানক ব্যুৰোৰ দ্বাৰা ৰচিত ক'ড। এই ক'ডখন ২০১৬ চনত ষষ্ঠবাৰৰ বাবে পুনৰীক্ষন কৰি প্ৰকাশ কৰা হয়। ভাৰতীয় মানক ১৮৯৩ (১ম খণ্ড) ২০১৬ ক'ড কেইখনত বিভিন্ন সংৰচনাৰ ভূকম্পৰোধী ডিজাইনৰ মানদণ্ডৰ বিষয়ে বৰ্ণনা কৰা আছে আৰু ইয়াৰে প্ৰথম খণ্ডত বিশেষকৈ অট্টালিকাসমূহৰ ডিজাইনৰ বিষয়ে উল্লেখ আছে। 

## ভাৰতৰ ভূকাম্পিক সংমণ্ডল
thumb|ভাৰতৰ ভূকাম্পিক সংমণ্ডল
ভূমিকম্প হ'ব পৰা সম্ভাৱনা আৰু পৰিমাণ অনুসৰি ভাৰতীয় মানক ১৮৯৩ (১ম খণ্ড) ২০১৬ য়ে ভাৰতক চাৰিটা ভাৰতৰ ভূকাম্পিক সংমণ্ডলত বিভক্ত কৰিছে। সংমণ্ডল ২, ৩, ৪ আৰু ৫। ভাৰতীয় মানক ১৮৯৩ (১ম খণ্ড) ২০১৬ ত অনুভূমিক ভূকাম্পিক গুণকৰ সূত্ৰৰ উল্লেখ আছে। এই সূত্ৰৰ এটা অংশ হৈছে সংমণ্ডল গুণক। বিভিন্ন সংমণ্ডলৰ বাবে এই গুণকৰ মান বেলেগ বেলেগ। সংমণ্ডল ২ ৰ বাবে ইয়াৰ মান ০·১, ৩ৰ কাৰণে ০·১৬ ৪ৰ কাৰণে ০·২৪ আৰু ৫ৰ কাৰণে ০·৩৬। 

## ইতিহাস
ভাৰতীয় মানদণ্ড ব্যুৰোৱে ১৯৬২ চনত প্ৰথমবাৰৰ বাবে ভাৰতীয় মানক ১৮৯৩ প্ৰকাশ কৰিছিল। ইয়াৰ পিছত ১৯৬৬, ১৯৭০, ১৯৭৫ চনত এই ক'ডখন সংশোধন কৰা হৈছিল । সময়ৰ লগে লগে হোৱা নতুন ভূমিকম্পসমূহ আৰু ইয়াৰ প্ৰভাৱৰ সম্পৰ্কে লাভ কৰা নতুন তথ্যৰ ওপৰত ভিত্তি কৰি ক'ডখন সংশোধন কৰা হৈছিল। ভাৰতীয় মানক ১৮৯৩:১৯৬২ খনত দেশখনক ভূমিকম্পৰ প্ৰাবল্যৰ ওপৰত ভিত্তি কৰি, ০ (কোনো ক্ষতি নহয়)ৰ পৰা VI (ব্যাপক ক্ষতি)লৈকে সাতটা সংমণ্ডলত ভাগ কৰা হৈছিল। ১৯৬৭ চনৰ কৈনানগৰ ভূমিকম্প (Mw-৬.৬) আৰু ১৯৯৩ চনৰ লাটুৰ ভূমিকম্প (Mw-৬.২)ৰ দৰে নতুন ভূমিকম্পৰ লগে লগে ভাৰতীয় মানক ব্যুৰোৱে ক'ডখন সংশোধন কৰে আৰু আইএছ ১৮৯৩ ২০০২ চনত; সমগ্ৰ ভাৰতক চাৰিটা ভূমিকম্পীয় সংমণ্ডলত ভাগ কৰা হৈছিল। আই এছ ১৮৯৩: অংশ ১ ২০১২ অনুসৰি ভাৰত চাৰিটা ভূমিকম্পীয় সংমণ্ডল ৰে গঠিত ; সংমণ্ডল II,সংমণ্ডল III, সংমণ্ডল IV, আৰু সংমণ্ডল V. 

## নতুন সংযোজন
ভাৰতীয় মানক ১৮৯৩ (১ম খণ্ড)ৰ ২০১৬ সংস্কৰণত প্ৰথমবাৰৰ বাবে মাটি তৰলীকৰণৰ সম্ভাৱনাৰ নিৰ্ণয়নৰ পদ্ধতিৰ বিষয়ে উল্লেখ কৰা হয়। অস্থায়ী সংৰচনাসমূহৰ, চেপেটা স্লেবৰ ডিজাইন পদ্ধতিও সংযোজন কৰা হয়। ডিজাইন আৰু বিশ্লেষণত বেৰাসমূহৰ প্ৰভাৱো সাঙুৰি লোৱা হয়। 

## তথ্য সংগ্ৰহ
সাক্ষৰতাৰ হাৰ অনুযায়ী ভাৰতৰ ৰাজ্য আৰু কেন্দ্ৰীয় শাসিত অঞ্চলসমূহৰ তালিকা

alt=|thumb|286x286px|Literacy rate map of India, 2011.
alt=|thumb|260x260px|ভাৰতৰ ৰাজ্যসমূহত সাক্ষৰতাৰ হাৰ- ২০১১ (সেউজীয়া) আৰু ২০০১ (নীলা)। লগতে ভাৰতৰ সাক্ষৰতাৰ হাৰো প্ৰদৰ্শিত।
ভাৰতৰ বিভিন্ন প্ৰান্তত সাক্ষৰতাৰ হাৰ অসমান। তলৰ তালিকাখনত ২০১১ আৰু ২০০১ চনৰ জনগণনা অনুযায়ী সাক্ষৰতাৰ হাৰ, সকলো মিলাই, পুৰুষ আৰু মহিলাৰ বাবে দেখুৱা হৈছে। তদুপৰি দশকত পৰিলক্ষিত সাল-সলনি উল্লেখ কৰা হৈছে। ২০১১ৰ জনগণনা অনুযায়ী কেৰালা এই তালিকাৰ শীৰ্ষত- সমগ্ৰ জনসংখ্যা আৰু মহিলাৰ মাজত। পুৰুষৰ ক্ষেত্ৰত পুডুচেৰী শীৰ্ষত। সকলো মিলাই আৰু পুৰুষৰ ক্ষেত্ৰত বিহাৰ সৰ্বনিম্ন আৰু পুৰুষৰ ক্ষেত্ৰত ৰাজস্থান সৰ্বনিম্ন।

## তালিকা

## টোকা

* In September 2014, the State Government of Tripura claimed that the state has surpassed Kerala as the most literate state in India, with a literacy rate of 97.65%.[4][5]
* As per a government report dated May 2014 (based on the 2011 census data), literacy rate of Andhra Pradesh is 67.4%.[6]
* Census 2011 data was calculated for unified Andhra Pradesh. As per Times of India report which quoted the literacy rates of Telangana as 68.5%.[7]

## উদ্ধৃতি

*
শ্ৰেণী:ভাৰত সম্পৰ্কীয় তালিকা
মাজুআই

**মাজুআই**, (**chickenpox** বা **varicella**) ভেৰিচেলা জ'ষ্টাৰ ভাইৰাছে কৰা এক অত্যাধিক সংক্ৰামক ৰোগ। ৰোগৰ ফলত ছালত ৰঙচুৱা দাগ পৰি পানীজোলা বান্ধে আৰু শেষত শুকাই যায়। ই সাধাৰণতে বুকু, পিঠি আৰু মুখত আৰম্ভ হৈ গোটেই গাতে বিয়পি পৰে।অন লক্ষণৰ ভিতৰত জ্বৰ, ভাগৰ লগা আৰু মূৰৰ বিষ প্ৰধান। লক্ষণবোৰ পাঁচৰ পৰা সাত দিনলৈকে থাকে। কেতিয়াবা জটিলতাৰ সৃষ্টি হৈ নিম'নিয়া, এন্‌কেফেলাইটিছ আৰু বেক্টেৰিয়াজনিত ছালৰ ৰোগ হয়। শিশুতকৈ বয়স্ক মানুহতহে ৰোগৰ প্ৰাবল্য বেছি হয়। ভাইৰাছবিধৰ সংস্পৰ্শলৈ অহাৰ ১০ৰ পৰা ২১ দিনৰ পাছত লক্ষণবোৰে দেখা দিয়ে।

মাজুআই এক বায়ুবাহিত ৰোগ; ৰোগীৰ কাহ আৰু হাঁচিৰ পৰা বীজাণু সহজতে বিয়পি পৰে। ছালৰ ৰঙচুৰা দাগ হোৱাৰ দুদিন আগৰে পৰা সকলো পানীজোলা শুকোৱালৈকে বীজাণু বিয়পিব পাৰে। পানীজোলাৰ সংস্পৰ্শলৈ আহিলেও ৰোগ সোঁচৰে। হাৰ্পিছ জ'ষ্টাৰ হোৱা লোকে পানীজোলাৰ জৰিয়তে অনাক্ৰম্যতা নথকা লোককৈ ৰোগ নিয়পাব পাৰে। লক্ষণলৈ চাই প্ৰায় সকলো ক্ষেত্ৰতে ৰোগ নিৰ্ণয় কৰিব পাৰি; কিন্তু কেতিয়াবা পানীজোলাৰ পানী বা ক্ষতস্থানৰ শুকাল ছালৰ polymerase chain reaction (PCR) পৰীক্ষাৰে ৰোগ ধৰা পেলাব লাগে। লোকজনৰ প্ৰতিৰোধ ক্ষমতা আছেনে নাই চাবলৈ প্ৰতিদেহৰ পৰীক্ষা কৰিব পাৰি। মানুহৰ সাধাৰণতে এবাৰেই মাজুআই হয়। ভাইৰাছবিধে আকৌ সংক্ৰমণ কৰিলেও তেতিয়া সাধাৰণতে কোনো লক্ষণ নোলায়।

১৯৯৫ চনত ভেৰিচেলা প্ৰতিষেধক আৰম্ভ কৰাৰে পৰা মাজুআইৰ ৰোগীৰ সংখ্যা আৰু জটিলতা কমি আহিছে। প্ৰতিষেধকটোৱে ৭০-৯০% লোকক ৰোগৰ পৰা সুৰক্ষা দিয়ে। বহু দেশত শিশুক এই প্ৰতিষেধক দিয়াটো বাঞ্চনীয়। ভাইৰাছৰ সংস্পৰ্শলৈ অহাৰ তিনিদিনৰ ভিতৰত শিশুক প্ৰতিষেধক দিলেও ৰোগৰ প্ৰাবল্যৰ কমাৰ আশা অধিক। চিকিৎসা হিচাপে খজুৱতিৰ বাবে কালামিনা লোচন, খজুৱাওঁতে আঘাত নালাগিবলৈ নাখ চুটিকৈ ৰখা, জ্বৰৰ বাবে পেৰাচিতামল আদি প্ৰধান। জটিলতাৰ আশংকা থাকিলে এচাইক্ল'ভিৰৰ দৰে এণ্টিভাইৰেল ঔষধ ব্যৱহাৰ কৰা হয়।

পৃথিৱীৰ সকলো ঠাইতে মাজুআই দেখা যায়। ২০১৩ চনত বিশ্বজুৰি ১৪ কোটি লোকৰ মাজুআই আৰু হাৰ্পিছ জ'ষ্টাৰ হৈছিল। প্ৰতিষেধক প্ৰচলনৰ আগতে ৰোগীৰ সংখ্যা আৰু প্ৰতি বছৰে জন্মলাভ কৰা লোকৰ সংখ্যা প্ৰায় একেই আছিল। ২০১৫ চনত মাজুআইৰ ফলত বিশ্বজুৰি ৬,৪০০ লোকৰ মৃত্যু হৈছিল – ১৯৯০ চনত এই সংখ্যা আছিল ৮,৯০০। প্ৰতি ৬০,০০০ ৰোগীৰ প্ৰায় এজনৰ মৃত্যু ঘটে। ঊনবিংশ শতিকাৰ শেষভাগলৈকে বৰআই আৰু মাজুআইক পৃথক ৰোগ হিচাপে গণ্য কৰা নহৈছিল। ১৯৮৮ চনত হাৰ্পিছ জ'ষ্টাৰৰ লগত ইয়াৰ সম্পৰ্ক ধৰা পৰে। ১৬৫৮ চনত প্ৰথমবাৰৰ বাবে *chicken pox* নামটো ব্যৱহৃত হৈছিল। নামটোত "chicken" শব্দ থকাক লৈ নানা ব্যাখ্যা আছে- ৰোগৰ প্ৰাবল্য আপেক্ষিকভাৱে কম হোৱাটো এটা যুক্তি।i

## তথ্যসূত্ৰ

## বাহ্যিক সংযোগ

*
*
*
*
*
*

শ্ৰেণী:সংক্ৰামক ৰোগ
অমিয়া ৰাজবংশী

** অমিয়া ৰাজবংশী** () অসমৰ এগৰাকী শিক্ষাবিদ, গৱেষক আৰু জনপ্ৰিয় বিজ্ঞানৰ লেখক। তেখেতে ১৯৭০ চনত  নৰ্থ লখিমপুৰ মহাবিদ্যালয়ৰ প্ৰাণীবিজ্ঞান বিভাগত অধ্যাপনা কৰিছিল। বৰ্তমান  তেওঁ  জিনিয়াছ একাডেমী ৰ ৰেক্টৰ । তেওঁ  প্ৰান্তিক আলোচনীৰ নিয়মীয়া লেখক৷ তেওঁ অসমৰ বিজ্ঞান সমিতিৰ আজীৱন সদস্য৷ তেওঁ  অসম বিজ্ঞান লেখক সংস্থাৰ সভাপতি আছিল৷ ৰাজবংশীয়ে ২০২০ চনত কেন্দ্ৰীয় চৰকাৰৰ বিজ্ঞান আৰু প্ৰযুক্তিবিদ্যা মন্ত্ৰালয়ে প্ৰদান কৰা ৰাষ্ট্ৰীয় বঁটা লাভ কৰে।

## জন্ম আৰু বংশ পৰিচয়
অমিয়া ৰাজবংশীয়ে ১৯৪৯ চনত ডিব্ৰুগড় জিলাৰ শালকটাত জন্মগ্ৰহণ কৰে। পিতৃ বীৰেণ ফুকন আৰু মাতৃ লক্ষীমা ফুকন। তেওঁৰ স্বামী মুকুন্দ ৰাজবংশী অসমৰ এজন বিখ্যাত গণিতজ্ঞ আৰু বিজ্ঞান লেখক৷

## শিক্ষা
অমিয়া ৰাজবংশীয়ে জামুগুৰি  উচ্চ মাধ্যমিক বিদ্যালয়ৰ পৰা ১৯৬৪ চনত হাইস্কুল শিক্ষান্ত পৰীক্ষাত উত্তীৰ্ণ হৈ পৰৱৰ্তী সময়ত কটন কলেজৰ পৰা উচ্চতৰ মাধ্যমিক (১৯৬৬) উত্তীৰ্ণ হয় আৰু ১৯৬৮ চনত স্নাতক ডিগ্ৰী লাভ কৰে়৷ ১৯৭০ চনত গুৱাহাটী বিশ্ববিদ্যালয়ৰ পৰা গল্ড মেডেল সহ স্নাতকোত্তৰ ডিগ্ৰী লাভ কৰে৷।

## কৰ্মজীৱন
অমিয়া ৰাজবংশীয়ে ১৯৭০ চন মানতে  নৰ্থ লখিমপুৰ মহাবিদ্যালয়ত প্ৰাণীবিজ্ঞান বিভাগত প্ৰবক্তা হিচাপে চাকৰি কৰিছিল৷ সেই সময়তে ১৯৬৭ চনত উত্তৰ লখিমপুৰ কলেজ বিজ্ঞান সমিতিৰ লগত জড়িত হয়৷ ২০০১ চনৰ পৰা তেওঁ প্ৰান্তিক আলোচনীত বিজ্ঞান বিষয়ক প্ৰবন্ধ লিখিবলৈ আৰম্ভ কৰে৷   তেওঁ হায়দৰাবাদৰ  ওছমানিয়া বিশ্ববিদ্যালয়ৰ পৰা জন্মতত্ব বিভাগত (Depertment of Genetics) পি এইচ ডি ডিগ্ৰীৰ বাবে গৱেষণা গ্ৰন্থ লিখে৷ গৱেষণাৰ বিষয় হ’ল- ‘Genetics Elements in some trails connected with finger and palmer dermatoglypjics a study among the Muslims of Lakhimpur District, Assam.’ কিন্তু বিভিন্ন কাৰণত এই গৱেষণা সম্পূৰ্ণ হৈ নুঠিল৷ পৰৱৰ্তী সময়ত ২০০৬ চনত  গুৱাহাটী বিশ্ববিদ্যালয়ৰ পৰা তেওঁ পি এইচ ডি ডিগ্ৰী লাভ কৰে। প্ৰাণীববিজ্ঞান বিভাগৰ বিভাগীয় মুৰব্বী হোৱাৰ লগতে তেখেত ২০০৬ চনৰ পৰা ২০০৯ চনলৈকে নৰ্থ লখিমপুৰ মহাবিদ্যালয়ৰ উপাধ্যক্ষ হিচাপেও কৰ্মৰত আছিল৷ 

## সাহিত্য চৰ্চা
তেখেতে অসমীয়া সাহিত্যলৈ যথেষ্ট অৱদান আগবঢ়াইছে। বিজ্ঞান জনপ্ৰিয়কৰণৰ বাবে তেখেতে লিখা কিতাপসমূহ হ'ল:
# নাৰীত্ব প্ৰাপ্তি (Reching Womenhood গ্ৰন্থৰ অনুবাদ, ২০০৬ চন, প্ৰকাশক- নেশ্বনেল বুক ট্ৰাষ্ট)
# পুৰণ প্ৰতিশোধ (Prevention of Barns গ্ৰন্থৰ অনুবাদ, প্ৰকাশক- নেশ্বনেল বুক ট্ৰাষ্ট)
# প্ৰাণীৰ বিৱৰ্তন (অসম প্ৰকাশন পৰিষদ, প্ৰকাশ-২০০৮)
# জীৱন ৰহস্য সন্ধান্ত কেইজনমান তপস্বী আৰু তেওঁলোকৰ অৱদান (ষ্টুডেন্টছ্ ষ্ট’ৰছ, প্ৰকাশ-২০০১৩)
# শৰীৰতত্ব বা চিকিৎসা বিজ্ঞানত ন’বেল বঁটা বিজেতা বিজ্ঞানীসকল (১৯০১-১৯৫০ চনলৈকে৷ ভৱানী প্ৰকাশন, প্ৰকাশ-২০১৭)
# শৰীৰতত্ব বা চিকিৎসা বিজ্ঞানত ন’বেল বঁটা বিজেতা বিজ্ঞানীসকল (১৯০৫১-২০০০ চনলৈকে৷ ভৱানী প্ৰকাশন, প্ৰকাশ-২০১৮)

## তথ্যসূত্ৰ

শ্ৰেণী:অসমীয়া শিক্ষাবিদ
শ্ৰেণী:জীৱিত ব্যক্তি

## লগতে চাওক
#মুকুন্দ ৰাজবংশী
ঋণাত্মক অখণ্ড সংখ্যা

**ঋণাত্মক অখণ্ড সংখ্যা**  হৈছে স্বাভাৱিক সংখ্যা, শূন্য আৰু স্বাভাৱিক সংখ্যাৰ যোগাত্মক বিপৰীত সংখ্যা। এই অখণ্ড সংখ্যা বোৰ মূলত ধনাত্মক বা ঋণাত্মক। গণিতৰ পৃথিৱী খনত ঋণাত্মক সংখ্যা বোৰ একো একোটা বাস্তৱ সংখ্যাই, যাৰ মান শূন্যতাতকৈ কম। ঋণাত্মক সংখ্যা বোৰে যিকোনো মানৰ বিপৰীত মানক প্ৰতিনিধিত্ব কৰে। উদাহৰণ স্বৰূপে সাগৰ পৃষ্ঠৰ ওপৰত বুজাবলৈ ধনাত্মক আৰু তলত বুজাবলৈ ঋণাত্মক সংখ্যা ব্যৱহাৰ কৰা হয়। ঠিক তেনেদৰে, জমা ধনৰাশিক বুজাবলৈ ধনাত্মক আৰু উলিওৱা ধন বা খৰচ কৰা ধন ৰাশিক বুজাবলৈ ঋণাত্মক সংখ্যা ব্যৱহাৰ কৰা হয়। একেদৰে লাভ-লোকচান, দীঘল-চুটি আদি বিশেষণ সমূহ ধনাত্মক-ঋণাত্মক সংখ্যাৰ দ্বাৰা বুজোৱা হয়। সংখ্যাৰেখাত এই ঋণাত্মক সংখ্যা বোৰে শূন্যৰ বাঁও ফালে অৱস্থান কৰে। এই সংখ্যা বোৰ লিখোঁতে সংখ্যাবোৰৰ প্ৰত্যেকৰে আগত এডাল বিয়োগ চিন (-) ব্যৱহাৰ কৰা হয়। উদাহৰণ স্বৰূপে, -৩। ০ (শূন্য)টো প্ৰকৃততে কোনো ধনাত্মক বা ঋণাত্মক সংখ্যা নহয়।আকৌ কোনো ধনাত্মক সংখ্যা এটাৰ বিপৰীতৰ বিপৰীত হ'ব সংখ্যাটোৰ প্ৰকৃত মান। যেনে: -(-৩)=৩। 

## তথ্য সংগ্ৰহ

শ্ৰেণী:সংখ্যা
হেপাটাইটিছ চি

**হেপাটাইটিছ চি** এক সংক্ৰামক ৰোগ। হেপাটাইটিছ চি ভাইৰাছ (HCV)ৰ ফলত হোৱা এই ৰোগে ঘাইকৈ যকৃতত প্ৰভাৱ পেলায়। সংক্ৰমণৰ আৰম্ভণিতে সামান্য লক্ষণ থাকে বা নাথাকেই। কেতিয়াবা জ্বৰ, ডাঠ ৰঙৰ প্ৰস্ৰাৱ, পেটৰ বিষ আৰু জণ্ডিছ হ'ব পাৰে। সংক্ৰমণ হোৱা ৭৫%ৰ পৰা ৮৫% লোকৰ যকৃতত ভাইৰাছবিধ থাকি যায়] দীৰ্ঘম্যাদী ৰোগৰো আৰম্ভণিতে কোনো লক্ষণ নাথাকে। বহুবছৰৰ পাছত প্ৰায়েই যকৃতৰ ৰোগ বিশেষকৈ চিৰ'চিছে দেখা দিয়ে। কোনো কোনো ক্ষেত্ৰত চিৰ'চিছ থকা একাংশ ৰোগীৰ যকৃত অকামিলা হয়, যকৃতৰ কৰ্কট ৰোগ হয় বা খাদ্যনলী আৰু পাকস্থলীৰ ৰক্তক্ষৰণ হোৱা varices ৰোগ জটিলতা হয়।

HCV ঘাইকৈ তেঅৰ পৰা তেজলৈ বিয়পে। বেজীৰে ড্ৰাগ্‌‌ছ লোৱা, বীজাণুমুক্ত নোহোৱা চিকিৎসাৰ যন্ত্ৰ-পাতি, চিকিৎসা প্ৰদানত বেজীৰ খোঁচ খোৱা আৰু ৰক্ত সঞ্চাৰণ ইয়াৰ প্ৰধান কাৰণ। ৰক্ত সঞ্চাৰণৰ আগতে তেজ পৰীক্ষা কৰিলে ৰোগৰ আশংকা প্ৰতি ২০ লাখত একতকৈও কম। প্ৰসৱৰ সময়ত এই ৰোগ মাকৰ পৰা শিশুলৈও বিয়পিব পাৰে। উপৰুৱা সংস্পৰ্শৰে এই ৰোগ নিবিয়পে। ই পাঁচবিধ জ্ঞাত হেপাটাইটিছ ভাইৰাছৰ এবিধ: এ', বি, চি, ডি, আৰু ই। তেজত ভাইৰাছবিধৰ প্ৰতিদেহ বা আৰ এন এ ধৰা পেলাই ৰোগনিৰ্ণয় কৰা হয়। ৰোগৰ আশংকা থকা সকলো লোকৰে পৰীক্ষা কৰা উচিত।

হেপাটাইটিছ চি-ৰ কোনো প্ৰতিষেধক নাই। সিৰাত ড্ৰাগ্‌‌ছ লোৱা লোকৰ ক্ষতি কমাই আৰু দান কৰা তেজৰ পৰীক্ষাৰে ৰোগ প্ৰতিৰোধ কৰিব পাৰি। sofosbuvir বা simeprevir নামৰ এণ্টিভাইৰেল ঔষধেৰে দীৰ্ঘম্যাদী ৰোগো ৯৫% ক্ষেত্ৰত আৰোগ্য কৰিব পাৰি। আগতে ব্যৱহাৰ কৰা Peginterferon বা ribavirin ঔষধৰ চিকিৎসাৰে আৰোগ্যৰ হাৰ ৫০%তকৈও কম হোৱাৰ লগতে পাৰ্শ্বক্ৰিয়া বেছি আছিল। কিন্তু নতুন চিকিৎসা প্ৰণালীৰ খৰচো বেছি। চিৰ'চিছ বা যকৃতৰ কৰ্কট হ'লে যকৃতৰ প্ৰতিষ্ঠাপনৰ প্ৰয়োজন হ'ব পাৰে। হেপাটাইটিছ চি যকৃতৰ প্ৰতিষ্ঠাপনৰ এক মূল কাৰণ, কিন্তু প্ৰতিষ্ঠাপনৰ পাছতো ভাইৰাছে আকৌ আক্ৰমণ কৰিব পাৰে।

২০১৫ চনৰ তথ্য অনুসৰি বিশ্বজুৰি প্ৰায় ১৪.৩ কোটি (২%) লোক হেপাটাইটিছ চিত আক্ৰান্ত হয়। ২০১৩ চনত প্ৰায় ১.১ কোটি নতুন ৰোগী ধৰা পৰে। আফ্ৰিকা, মধ্য এছিয়া আৰু পূব এছিয়াত এই ৰোগৰ প্ৰাদুৰ্ভাৱ বেছি। ২০১৫ চনত হেপাটাইটিছ চি-জনিত যকৃতৰ কৰ্কটৰ পৰা প্ৰায় ১,৬৭,০০ লোক আৰু চিৰ'চিছত ভুগি প্ৰায় ৩,২৬,০০০ লোকৰ মৃত্যু ঘটে। ১৯৭০ চনত প্ৰথমবাৰৰ বাবে অ-হেপাটাইটিছ এ' আৰু অ-হেপাটাইটিছ বি ৰোগ দেখা পোৱা গৈছিল। ১৯৮৯ চনতহে এই ৰোগ হেপাটাইটিছ চি বুলি ধৰা পৰে। হেপাটাইটিছ চি-য়ে কেৱল মানুহ আৰু চিম্পাঞ্জীক আক্ৰান্ত কৰে।

## তথ্যসূত্ৰ

## বাহ্যিক সংযোগ

*
* 

শ্ৰেণী:সংক্ৰামক ৰোগ
শ্ৰেণী:হেপাটাইটিছ
বৰফ

thumb|প্ৰাকৃতিকভাৱে সৃষ্ট বৰফৰ টুকৰা
[thumb|[তুষাৰ|তুষাৰফলক (বৰফৰ স্ফটিক) - আবিষ্কাৰ কৰিছিল উইলচন বেণ্টলি, ১৯০২ চনত]]
thumb|বৰফ কাৰখানাৰ পৰা ঠেলাত মাছ সংৰক্ষণৰ বাবে বৰফ নিয়া হৈছে। কক্সবাজাৰ, ২০১০
thumb|মাছ সংৰক্ষণৰ বাবে বৰফৰ টুকুৰা ভঙা হৈছে। কক্সবাজাৰ, ২০১০

**বৰফ** হৈছে পানীৰ কঠিন ৰূপ। প্ৰমাণ চাপত ০ ডিগ্ৰি ছেলছিয়াছ তাপমাত্ৰাৰ তলত পানী বৰফলৈ ৰূপান্তৰিত হয়। বৰফৰ আপেক্ষিক গুৰুত্ব পানীতকৈ কম বাবে বৰফ পানীত উপঙে।

## তথ্য সংগ্ৰহ

শ্ৰেণী:পদাৰ্থ
শ্ৰেণী:পানী
ডিপথেৰীয়া

**ডিপথেৰীয়া** বা **ঘোঁৰা--শলখা** *Corynebacterium diphtheriae* নামৰ বেক্টেৰিয়াবিধে কৰা এক সংক্ৰামক ৰোগ। ৰোগৰ লক্ষণ আৰু চিহ্ন অলপীয়াৰ পৰা তীব্ৰ হ'ব পাৰে। সাধাৰণতে বীজাণুৰ সংস্পৰ্শলৈ অহা দুইৰ পৰা পাঁচ দিনৰ পাছত ৰোগ আৰম্ভ হয়। ডিঙি বেয়া লগা (sore throat) আৰু জ্বৰেৰে লক্ষণবোৰ আৰম্ভ হয়। তীব্ৰ ৰোগত ডিঙিৰ ভিতৰত এখন ধোঁৱাবৰণীয়া বা বগা আৱৰণী গঢ়ি উঠে। শ্বাসৰ পথ ৰুদ্ধ কৰি ই সজোৰ কাহৰ সৃষ্টি কৰিব পাৰে। লসিকা গ্ৰন্থিবোৰ ডাঙৰ হৈ ডিঙি ফুলি উঠিব পাৰে। ছাল, চক আৰু যৌনাংগ আক্ৰান্ত হোৱা এবিধ ডিপথেৰীয়াও দেখা যায়। জটিলতাৰ ভিতৰত মায়'কাৰ্ডাইটিছ (হৃদপেশীৰ প্ৰদাহ), পেৰিফেৰেল নিউৰ'পেথী (স্নায়ুৰ প্ৰদাহ), বৃক্কৰ ৰোগ আৰু অণুচক্ৰিকা কমি ৰক্তক্ষৰণ হোৱা প্ৰধান। মায়'কাৰ্ডাইটিছৰ ফলত হৃদস্পন্দনৰ খেলিমেলি হয় আৰু নিউৰ'পেথীৰ ফলত পক্ষাঘাত হ'ব পৰে।

ডিপথেৰীয়া সাধাৰণৰে মানুহৰ মাজৰ প্ৰত্যক্ষ সংস্পৰ্শৰে বা বতাহৰ যোগেৰে বিয়পে। বীজাণুযুক্ত বস্তুৰ মাধ্যেমেৰেও ই বিয়পে। কোনো লোকে লক্ষণ নোহোৱাকৈ বেক্টেৰিয়াবিধ কঢ়িয়াই ফুৰে আৰু আন ব্যক্তিক আক্ৰান্ত কৰিব পাৰে। *C. diphtheriae*ৰ তিনিটা মূল প্ৰকাৰে ভিন ভিন প্ৰাবল্যৰ ৰোগ কৰে। বেক্টেৰিয়াবিধে তৈয়াৰ কৰা এবিধ বিহৰ (exotoxin) ফলত লক্ষণবোৰে দেখা দিয়ে। ডিঙিৰ অৱস্থালৈ চাই আৰু জীৱাণুৰ কাল্‌চাৰ কৰি ৰোগ ধৰা পেলাব পাৰি। আগতে হোৱা সংক্ৰমণে ভৱিষ্যতৰ সংক্ৰমণক বাধা দিব নোৱাৰে।

ডিপথেৰীয়া প্ৰতিষেধকে ৰোগ প্ৰতিৰোধ কৰিব পাৰে। শিশুকালত ধনুষ্টংকাৰৰ প্ৰতিষেধক আৰু হুপিং কাহৰ প্ৰতিষেধকৰ লগত তিনি বা চাৰিবাৰ এই বেজী দিয়া হয়। তাৰ পাছত প্ৰতি দহ বছৰত ডিপথেৰীয়া-ধনুষ্টংকাৰ প্ৰতিষেধক দিয়া উচিত। তেজত এণ্টিটক্সিন ধৰা পেলাই প্ৰতিষেধকৰ কুশলতা নিৰ্ণয় কৰিব পাৰি। এৰীথ্ৰ'মাইচিন বা বেঞ্জাইলপেনিচিলিন নামৰ প্ৰতিজৈৱিকেৰে ডিপথেৰীয়াৰ চিকিৎসা সম্ভৱ। ইতিমধ্যে সংক্ৰমণ হোৱা ব্যক্তিৰো আগলৈ ৰোগ প্ৰতিৰোধৰ বাবে এই এণ্টিবায়'টিক ব্যৱহাৰ কৰিব পাৰি। জটিল ৰোগত শ্বাসনলীত বাহিৰৰ পৰা ছিদ্ৰ (tracheotomy) কৰিবলগীয়া হয়।

২০১৫ চনত বিশ্বজুৰি ৰোগীৰ সংখ্যা আছিল প্ৰায় ৪,৫০০। ১৯৮০ চনত এই সংখ্যা আছিল প্ৰায় ১,০০,০০০। ১৯৮০ চনৰ আগতে বছৰি প্ৰায় ১০ লাখমান লোক ৰোগত আক্ৰান্ত হৈছিল বুলি অনুমান কৰা হয়। বৰ্তমান ডিপথেৰীয়া ৰোগ বেছিকৈ চাহাৰা-নিম্ন আফ্ৰিকা, ভাৰত আৰু ইণ্ডোনেছিয়াত দেখা যায়। ২০১৫ চনত ইয়াৰ ফলত ২,১০০ লোকৰ মৃত্যু ঘটিছিল। ১৯৯০ চনত মৃত্যু হোৱা লোকৰ সংখ্যা আছিল ৮,০০০। In areas where it is still common, children are most affected. প্ৰতিষেধকৰ বহুল ব্যৱহাৰৰ ফলত উন্নত দেশসমূহত ডিপথেৰীয়া প্ৰায় নিচিহ্ন। সংক্ৰমিত হোৱা ৫%ৰ পৰা ১০% লোকৰ মৃত্যু ঘটে। হিপ'ক্ৰেটিছে খ্ৰী:পূ: পঞ্চম শতিকাতে এই ৰোগৰ বিৱৰণ দিছিল। ১৮৮২ চনত এড্‌ৱিন ক্লেব্‌ছে বেক্টেৰিয়াবিধ চিনাক্ত কৰে।

## তথ্যসূত্ৰ

## অতিৰিক্ত পঠন
*
* "Antitoxin dars 1735 and 1740." *The William and Mary Quarterly*, 3rd Ser., Vol 6, No 2. p.&nbsp;338.
*

## বাহ্যিক সংযোগ

* 

শ্ৰেণী:সংক্ৰামক ৰোগ
তুষাৰ

[thumb|230px|right|[জাৰ্মানীৰ তুষাৰপাতৰ ফলত গছৰ ওপৰত পৰা তুষাৰৰ স্তৰ। ]]
মৰুভূমি 

হল বৰষুণৰ কঠিন ৰূপ যি পৃথিৱীৰ বায়ুমণ্ডলত ক্ষুদ্ৰ ক্ষুদ্ৰ স্ফটিক আকাৰে বিৰাজ কৰে। ই প্ৰকৃতপক্ষে পানীৰ কঠিন ৰূপ বা বৰফ। শীতকালত যেতিয়া তাপমাত্ৰা শূন্য ডিগ্ৰী ছেলছিয়াছৰ তললৈ নামি যায় তেতিয়া মেঘৰ পৰা তুষাৰ পতিত হয়, ইয়াকে তুষাৰপাত বোলে। মেঘৰ পৰা নিঃসৰিত পানী বায়ুমণ্ডলৰ উপৰৰ স্তৰৰ নিম্ন তাপমাত্ৰাত গোট মাৰি বৰফত পৰিণত হয় আৰু প়থিৱীপৃষ্ঠলৈ তুষাৰ হিচাপে নামি আহে। 

প্ৰধান তুষাৰ পতিত অঞ্চলসমূহ হৈছে মেৰু অঞ্চল, উত্তৰ গোলাৰ্ধৰ উচ্চ অৰ্ধাংশ আৰু পৰ্যাপ্ত আৰ্দ্ৰতা আৰু নিম্ন উষ্ণতা বিশিষ্ট পৃথিৱীৰ পাৰ্বত্য অঞ্চলসমূহ। এণ্টাৰ্কটিকাৰ পৰা সুদুৰত অৱস্থিত দক্ষিণ গোলাৰ্ধৰ কেৱল পাৰ্বত্য অঞ্চলতহে প্ৰাথমিকভাৱে তুষাৰপাত দেখা পোৱা যায়।
## তথ্য সংগ্ৰহ

শ্ৰেণী:ভূগোল
মাম্প্‌ছ

**মাম্প্‌ছ** বা **পিঠা খোৱা** মাম্প্‌ছ ভাইৰাছে কৰা এক ভাইৰেল ৰোগ। ৰোগৰ আৰম্ভণিতে জ্বৰ, পেশীৰ বিষ, মূৰৰ বিষ, আভোক, গা বেয়া লগা আদি হয়। ইয়াৰ পাছত এটা বা দুয়োটা লালটী গ্ৰন্থি বিষেৰে ফুলি উঠে। ভাইৰাছ সংষ্পৰ্শৰ ১৬-১৮ দিনৰ পাছত লক্ষণে দেখা দিয়ে আৰু ৭-১০ দিনৰ পাছত আঁতৰি যায়। শিশুতকৈ বয়স্ক লোকৰ ক্ষেত্ৰত লক্ষণৰ প্ৰাবল্য বেছি। প্ৰায় এক-তৃতীয়াংশ লোকৰ একেবাৰে সামান্য লক্ষণ থাকে বা নাথাকেই। জটিলতাৰ ভিতৰত মেনিঞ্জাইটিছ (১৫%), পেন্‌ক্ৰিয়াটাইটিছ (৪%), মায়'কাৰ্ডাইটিছ, স্থায়ী বধিৰতা, আৰু অৰ্কাইটিছ মুখ্য,- শেহৰটোৰ ফলত কেতিয়াবা অনুৰ্বৰতাই দেখা দিয়ে। ম্হিলাৰ ক্ষেত্ৰতো ডিম্বাশয় ফুলিব পাৰে, কিন্তু ই অনুৰ্বৰতাৰ আশংকা নবঢ়ায়।

মাম্প্‌ছ এক অতি সোঁচৰা ৰোগ। ওচৰে ওচৰে থকা লোকৰ মাজত ই ক্ষিপ্ৰভাৱে বিয়পে। নিশাহৰ কণিকাৰ (respiratory droplet) যোগেদি বা ৰোগীৰ লগত প্ৰত্যক্ষ সংযোগেৰে ভাইৰাছবিধ বিয়পে। কেৱল মানুহহে এই ৰোগত আক্ৰান্ত হয় আৰু ৰোগ বিয়পায়। লক্ষণ আৰম্ভ হোৱাৰ প্ৰায় ৭ দিনৰ আগৰে পৰা ৮ দিনৰ পাছলৈকে ৰোগীৰ পৰা ভাইৰাছ বিয়পে। এবাৰ সংক্ৰমণ হোৱাৰ পাছত ব্যক্তিজনৰ জীৱনজোৱা অনাক্ৰম্যতা গঢ়ি উঠে। পুনৰবাৰ সংক্ৰমণ হোৱা সম্ভৱ, কিন্তু তেতিয়া ৰোগৰ প্ৰাবল্য সামান্য হয়। লালটী গ্ৰন্থি ফুলিলে ৰোগৰ সন্দেহ কৰা হয় আৰু লালটী নলীকাৰ পৰা লোৱা নমুনাত ভাইৰাছৰ উপস্থিতি ধৰা পেলাই ৰোগ নিৰ্ণয় কৰা হয়। তেজত IgM প্ৰতিদেহ ধৰা পেলোৱাটো উজু, কিন্তু প্ৰতিষেধক লোৱা থকা লোকৰ ক্ষেত্ৰত ই মিছাকৈ ধৰা নপৰিব পাৰে।

মাম্প্‌ছক মাম্প্‌ছ প্ৰতিষেধকৰ দুটা বেজীৰে প্ৰতিৰোধ কৰিব পাৰি। ভাৰততো সৰুআই আৰু ৰুবেলাৰ লগত একেলগে মাম্প্‌ছৰ প্ৰতিষেধক (MMR) দিয় হয়। টীকাকৰণ কমকৈ হোৱা দেশত বয়স্ক লোকৰ ক্ষেত্ৰত ৰোগৰ হাৰ বেছি হ'ব পাৰে। ইয়াৰ কোনো নিৰ্দিষ্ট চিকিৎসা নাই। পেৰাচিতামলৰ দৰে জ্বৰ আৰু বিষৰ ঔষধেৰে সমৰ্থক চিকিৎসা প্ৰদান কৰা হয়। কোনো কোনো জটিলতাত ইন্‌ট্ৰাভেনাছ ইম্যুন'গ্ল'বুলিনে কাম দিব পাৰে। মেনিঞ্জাইটিছ আৰু পেন্‌ক্ৰিয়াটাইটিছে দেখা দিলে চিকিৎসালয়ত ভৰ্তি কৰোৱা আৱশ্যক। সংক্ৰমণ হোৱা প্ৰতি ১০,০০০ জন লোকৰ প্ৰায় এজনৰ মৃত্যু ঘটে।

ছীটা নল'লে প্ৰতি বছৰে সমূহ লোকৰ প্ৰায় ০.১ৰ পৰা ১% লোক ৰোগত ভুগে। বহুল প্ৰতিষেধকৰ ব্যৱহাৰে ৰোগৰ হাৰ ৯০%তকৈও অধিক কম কৰিছে। ছীটাকৰণ কম হোৱা উন্নয়নশীল দেশত ৰোগৰ হাৰ বেছি। প্ৰতিষেধক লোৱা অঞ্চলতো ৰোগৰ প্ৰাদুৰ্ভাৱ হ'ব পাৰে। টীকাকৰণৰ প্ৰচলনৰ আগতে গোটেই পৃথিৱীতে শিশুকালত প্ৰায়েই মাম্প্‌ছ হৈছিল। আগতে প্ৰতি ২ বছৰৰ পৰা ৫ বছৰৰ পাছত ৰোগৰ প্ৰাদুৰ্ভাৱ হৈছিল। ৫ৰ পৰা ৯ বছৰীয়া শিশু অধিক আক্ৰান্ত হৈছিল। প্ৰতিষেধক লোৱাসকলৰ মাজতো কুৰি বছৰৰ আগছোৱাৰ লোক অধিক আক্ৰান্ত হয়। বিষুব ৰেখাৰ ওচৰে-পাজৰে প্ৰায় গোটেই বছৰ জুৰি ৰোগ দেখা যায়, আনহাতে উত্তৰ বা দক্ষিণৰ অঞ্চলসমূহত শীত আৰু বসন্তকালি ৰোগ বেছিকৈ দেখা যায়। [হিপ'ক্ৰেটিছ|হিপ'ক্ৰেটিছে]] খী:পূ: পঞ্চম শতিকাতে লালটী গ্ৰন্থি আৰু অণ্ডাশয়ৰ বিষজনক ফুলা বৰ্ণনা কৰিছিল।

## তথ্যসূত্ৰ

## বাহ্যিক সংযোগ

* NHS.uk – Encyclopedia – 'NHS Direct Online Health Encyclopaedia: Mumps', National Health Service (UK)
* WHO.int – "Immunization, Vaccines and Biologicals: Mumps vaccine", World Health Organization
* MicrobiologyBytes: Paramyxoviruses"
* Collection of information from the CDC concerning mumps
* Public Health Agency of Canada – Public Health Agency of Canada Vaccination Campaigns

শ্ৰেণী:সংক্ৰামক ৰোগ
জঁ-জাক ৰুছ’

**জঁ-জাক ৰুছ’** (; ২৮ জুন ১৭১২ – ২ জুলাই ১৭৭৮) আছিল এগৰাকী জেনেভান দাৰ্শনিক, লেখক আৰু সুৰকাৰ। তেখেতৰ ৰাজনৈতিক দৰ্শনে সমগ্ৰ ইউৰোপ আলোকপ্ৰাপ্তিৰ যুগটোৰ বিস্তাৰত প্ৰভাব পেলাইছিল আৰু সৰ্বোপৰি ফৰাচী বিপ্লৱৰ প্ৰেক্ষাপট এবং আধুনিক ৰাজনৈতিক, অৰ্থনৈতিক চিন্তাৰ প্ৰসাৰে ভূমিকা ৰাখিছে।

শ্ৰেণী:ফ্ৰান্সৰ ব্যক্তি
শ্ৰেণী:মৃত ব্যক্তি
শ্ৰেণী:দাৰ্শনিক